text: 44 “Ia qo mo vakarorogo Jekope na noqu dauveiqaravi,O iko tale ga Isireli au digitaka.+2 Qo na ka e kaya o Jiova,Na Dauveibuli e buli iko,+E vukei iko mai na katonigone:*‘Kua ni rere Jekope na noqu dauveiqaravi,+Kei iko Jesuruni*+ au digitaka.3 Niu na sova na wai vua e karamaca,+Kei na uciwai drodro ena qele mamaca.Au na sova na yaloqu vua na luvemu,+Kei na noqu veivakalougatataki vei ira na nomu kawa.4 Era na tubu me vaka na co drokadroka,+Me vaka na veipopila ena bati ni uciwai.5 Ena kaya e dua: “Au nei Jiova.”+E dua tale ena vakatokai koya ena yaca i JekopeE duatani tale ena vola e ligana: “E nei Jiova.”Ena vakatokai ena yaca i Isireli.’6 Qo na ka e tukuna o Jiova,Na Tui Isireli,+ o koya tale ga e voli koya lesu,+ o Jiova ni lewe vuqa:*‘O yau na kena imatai kei na kena iotioti.+E sega ni dua tale na Kalou, o yau ga.+7 O cei e tautauvata kei au?+Me kacivaka, me tukuna, me vakadinadinataka vei au!+Mai na gauna au lesi ira kina na tamata e liu,Mera tukuna na ka ena yacoKei na ka se bera ni yaco.8 Moni kua ni rere,Moni kua ni taqaya.+Au a sega ni tukuna yadua vei kemuni e liu se vakaraitaka?O kemuni na noqu ivakadinadina.+E dua tale na Kalou, se o yau ga?Sega, e sega ni dua tale na Uluvatu,+ au sega ni kila e dua.’”9 O ira kece na ceuta na ivakatakarakara e sega na kedra yaga,E tawayaga na nodra ka vakamareqeti.+Era vakadinadinataki ira vakataki ira, era* sega ni rai se kila e dua na ka,+Ia o ira na bulia mera madua.+10 O cei e bulia na kalou se cakava na matakau kaukameaE sega na kena yaga?+11 Raica! O ira kece na nona itokani era vakamaduataki!+O ira na matai era tamata ga.Mera soqoni kece mera tucake.Era na domobula, era na vakamaduataki vata.12 Na matai ni kaukamea e vakatakata na kaukamea ena qilaiso ena nona iyaya ni cakacaka.*E tukitukia ena itukiE cakava qori ena kaukaua ni ligana.+Ni viakana mai, e yali na nona kaukauaE sega ni gunu wai, e oca sara.13 Na dausivisivi e dodoka na wa ni vakarau, e vola na kena ibulibuli ena joke damudamu.E karia ena ikarinikau qai vola ena kabasi.E bulia me vaka na ibulibuli ni tamata,+Me matavinaka vaka na tamata,Me biu e lomanivale.*+14 E dua me dau taya sobu na sitari.E digia e dua na mataqali vunikau, na oki,E qarava vinaka me kaukaua vei ira na vo ni kau ni veikau.+E tea na vuniloreli, ia na uca e vakatubura.15 E qai vakayagataka na tamata me nona buka.E tatalai ena dua na kena iwase.E vakawaqa me vavi madrai kina.E bulia tale ga e dua na kalou me cuva kina.E cakava me ivakatakarakara ceuti qai cuva kina.+16 E vakama o koya e dua na kena veimama,Ena kena veimama qori e tavuna kina na lewe ni manumanu me kania, me mamau kina.E tatalai tale ga kina, e kaya:“Maleka dina! Au sa katakata niu raica na yameyame ni buka.”17 Ia na kena vo e bulia kina e dua na kalou, me nona ivakatakarakara ceuti.E cuva kina, e qarava.E masuta, e kaya:“Mo vakabulai au ni o noqu kalou.”+18 Era lecava, era sega ni kila e dua na ka,+Ni ubi tu na matadra mera kua ni raica,Kei na lomadra mera sega ni yalomatua.19 E sega ni dua e bau vakasamataka e lomanaSe kila, se yalomatua me kaya:“Au vakama e veimama me buka,Au vavi madrai ena kena qilaiso, au tavuna kina na lewe ni manumanu meu kania.Ia na kena vo, meu bulia kina e dua na ka vakasevaki?+Meu qarava e dua na tolo* ni vunikau?”20 E kana dravusa.E vakacalai koya na veivakaisini ni lomana.E sega ni vakabulai koya rawa, se kaya:“E sega ni tiko ena ligaqu imatau na ka lasu?”21 “Mo nanuma qo Jekope, kei iko Isireli,Ni o noqu dauveiqaravi.Au buli iko, o iko na noqu dauveiqaravi.+O iko Isireli, au na sega ni guilecavi iko.+22 Au na tabonaka na nomu cala me vaka na o,+Kei na nomu ivalavala ca me vaka na o vavaku.Mo lesu mai vei au, niu na voli iko lesu.+23 Moni kaila ena marau na lomalagiNi vakayacora qo o Jiova!Moni kaila ena qaqa na vanua titobu e vuravura!Moni kaila ena marau na veiulunivanua,+Na veikau kei na kau kece e tu kina!Ni sa voli Jekope lesu o Jiova,Qai vakaraitaka vei Isireli na nona lagilagi.”+24 Qo na ka e tukuna o Jiova, o koya e voli iko lesu,+E buli iko ni o tiko ena loma ni katonigone:“O yau o Jiova au cakava na ka kece.Au tevuka vakataki au na lomalagi,+Au tevuka na vuravura.+O cei a tiko vata kei au?25 Au vakaseva na nodra ivakatakilakila na dauvosa wale,*O yau ga au vakalialiai ira na daurairai,+O koya e vakasesei ira na tamata vukuE vukica na nodra vuku me lialia.+26 O koya e vakayacora na vosa ni nona dauveiqaravi,E vakayacora kece na ka era tukuna na nona italai,+O koya e tukuna me baleti Jerusalemi, ‘Ena tawani,’+Kei na koro e Juta, ‘Era na tara tale,+Au na vakavinakataka tale na kena irusarusa,’+27 O koya e tukuna ina wasa titobu, ‘Mo maca mai,Au na vakamacara na nomu uciwai kece,’+28 O koya e tukuna me baleti Sairusi,+ ‘E noqu ivakatawa o koya,Ena vakayacora taucoko na ka kece au vinakata,’+O koya e tukuna me baleti Jerusalemi, ‘Ena tara tale,’Kei na valenisoro, ‘Ena vakadavori na kemu yavu.’”+


c: text/html

text:
DJI LAMAI SEMA I NA BIAU LIVALIVA
DJI TAUCOKO KE I NA VEISIGA
O DAU NI WALESI E VOSA VULIJIA
NI TAGI NA SERE ME DU VAROGO VAKIA
NA VIDEREDERE I NA BIAU LIVALIVA
DJI VAROGO KE DU SARAVIA KE
NA MONA LIVALIVA E WASELAKINIA
HAULE NA KWA O KWE E VU VAYAWA DJINA
E MACALA TU LEDU VEIYATOYAKI VURAVURA
I VANUA I RUWAI I MALIWALALA
E WILI MUNI KE NA VITANATANALA
DJI QOROVIA NI DU SARAVIA NA KEA WATOTO
Chrs: JIBI NA LIVA CAKOBU NA KURUKURU
SOVUCA NA UA NA UA E VADUGU
NA I TUVATUVA NI KALOU VU
DUCIA VAMATATA TU NA I TUKUTUKU
NA SOSOQOMI NI LAWALAWA LIVALIVA
E TAUCOKO KE NA I JUKUJUKU DJINA
NA KABUKABURAKI E VATAKEA DJINA
NA VIGIRIJI NA VA RIVARIVA E VAMATAKU DJINA
NA WATOTO NI GAUNA E KODAKI E SIRI NA SAKU
WILI KIA NA I VAKARAU, NA VULI, NA LOJU,
DU YADRA ME KUA NA SOSOVU
QULUMIA QATA NA VIVAVULICI ME LEMU
TU VAKIA TOLAVIA O VADJIKEVIA
LEDU VURAVURA E VUROBOJIA SO
NA VIDEREDERE ME DU KIAVATA
NA I SOLISOLI VUA NA VIAGWANE MAI YATA.
Chrs
U VAKIA TOLAVIA O VADJIKEVIA
LEDU VURAVURA E VUROBOJIA SO
NA VIDEREDERE ME DU KIAVATA
NA I SOLISOLI VUA NA VIAGWANE MAI YATA.
Chrs

robotstxt: allowed

filter: keep


text:
Na noqu Dodomo – Old Timers *
Na noqu dodomo sa dro yawa vei au
Ni ko sa mai gole yani isa noqu senikau
Au na kaya me’u suka ni’u sa mai druka
Na dina taucoko au solia ko sa vakanadakuya
Tagica lesu na yaloqu gauna ‘daru sivia
Ni dau lutu na yakavi cagi mudre malua
Voqa lesu vei au na domomu Tavaita
Wai ni mataqau sa tekivu me qera malua
Chorus
Yaloqu e dau muri iko tu yani
Ni’u sa galili buna e na veiyakavi
Mo lesu mai lesu mia noqu daulomani
Au moce vakaca veibogi ni ko yali
Au diva kevaka mo kila mada
Na kena rui mosi vei au nomu gole lei marama
Vakatataro voli e lomaqu cala cava au cakava
Ki la’ki wele voli marau mai noqu na rarawa
Chorus


text:
Matanitu Cokovata
Na Matanitu Cokovata ni Beritania Kei Vualiku Ireland, kilai wasoma ni Matanitu Cokovata (UK se U.K.)[1] se Beritania, e dua na cecereduadua matanitu ka toka kina na vuaicake rakei ena baravi ni Iurope vanualevu. Sa tu rawa ena yaca ni gauna oqo mai na 1921, na matanitu cokovata e oka kina na yanuyanu o Levu Peritania, Na vuaicaketokalau e tiki ni yanuyanu o Ireland, kei na so tale na yanuyanu lalai.[2] Vualiku Ireland wasea e dua na vanua ena Ireland. Kevaka e sega, sa na vakavolivoliti na matanitu cokovata mai Wasa Atalanitika, kei Wasawasa Vualiku ki tokalau, na Vakavalagi Jenala ni ki na ceva kei Wasawasa Celtic ki na cevara, solia mai na ika 12 duadua baravi e vuravura. Na Wasawasa Irish tawasei Levu Peritania kei Ireland. Na iwasewase taucoko ni Matanitu Cokovata e 94,000 lomanibai maile (240,000 km2).
Veitikina[veisau | edit source]
- ↑ "Toponymic guidelines for the United Kingdom". GOV.UK. United Kingdom Permanent Committee on Geographical Names. May 2017.
usually shortened to United Kingdom ... The abbreviation is UK or U.K.section 10.2
- ↑ "Definition of Great Britain in English". Oxford University Press. Retrieved 29 October 2014.
Great Britain is the name for the island that comprises England, Scotland and Wales, although the term is also used loosely to refer to the United Kingdom.


text:
Ko cei e kila lei na tiki ni siga
Sa lesia mai na dau ni veibuli
Se me tadrai se me namaki
Na o ni rarawa e kauta mai
Rogovaki tu Mani nomu leqa
Yali tawa macala lei e loma ni wai
Sega nai tatau se mo bau vakamoce madaga
Amani Maro Qica isa lei Taciqu
Naivuruvuru qori nomu yavu
Sai Nakalou e macuata
Nomu koro ni vasu Dina Sara
Tini karua ni maji ena rua saiva
Loma loma ni bogi mo sala Cina
Ena-vakatakakana kei na dua, na tacimu Dina
CHRS
KEITOU LUVUCI ENA TAGI
KO SEGA NI TATAU LEI MANI
KO SA LIU KINA VANUA,VAKARAUTAKI
SOBU MADAGA NA VAKACEGU MAI LAGI
Oti oti ni nomu vosa ko tukuna
I ju Au se nunu tale mada vakadua
Cagi mudre liwa koto vaka rauta
Mataka caca ni vakaraubuka
Ki vanua Rui vakanomodi
Voqa yawa na Domoni kaci
Ko Kere bula, se ko, cei mena bau, rogoca li
Sigatabu sa lokuca tu na vanua
Lewe ni koro mera bau vaqaqara
Isa lei Mani ko sa tu li evei
Kuria tu na mosi neirau tu yawa
Mataka cake tale ni tusiti
E viwa Bau Taciqu mo sa takasa
Ko davo galugalu ka sega na vosa
Au tagi lagalaga
CHRS
Vakasuka qele ena rua dua
Siga mosimosi mo talaci kina
Sa sega ni rawa tu na yaco yani
Vuku ni mate yaco tu e vuravura
Ra oso drigi mai na veiwekani
I vakaraitaki walega ni yalomu
Dou lewe ono na veitacini
ko gone duadua
Savu na vakavinavinaka levu
Vua na turaga Ratu mai Verata
Roko tui Viwa, Roko tui Namuana
Ena veivuke dou a cakava
Sega ni guilecavi na tabani lawa
Kei na yavusa na Yatusawa
Ena mataqali Navarovaro
Mataqali kai Verata
CHRS


text:
ENA ROGOCI TALE TIKO NA NONA KISI, NA MATA MAI NA SODELPA O SALOTE RADRODRO.
Written by Rosena Volavola on August 7, 2022
Ena rogoci tale tiko na nona kisi na mata mai na SODELPA o Salote Radrodro ena siga saraga ni mataka(Moniti) ena vuku ni nona beitaki ena dua na cala ni solia nai tukutuku kina dua nai vakailesilesi ni matanitu ka vakakina na nona ciqoma vakailowa nai lavo.
SODELPA MP Salote Radrodro.
Ena rogoci tale tiko na nona kisi ena 9am ena siga saraga ni mataka.
Vakarorogo tiko ga mai ena Vitifm 92FM/92.2FM/92.6FM ena kena i tukutuku matalalai.


text:
Author: Demesi Kakaya
Page: 5
Na cauravou yabaki 40 dau qito rakavi saumi o Ricky Bibey e mai laurai na yagona nisa davo matemate toka ena Florence hotel ena Siga Vakarauwai sa oti. Laurai na yagona na turaga qo ni sa davo matemate toka ena otela vata vata kei na dua na marama yabaki 43 ka vakabauti ni nonai i […]
Rauta ni 15 na lewenivanua era mai mavoa ka 3 era mai leqa ena vaka vuka gausau kuro e ratou vakavukaca tiko mai na matanitu o Rusia ki Ukrain ka vakacacana na veivale e kea. Vakaraitaka e dua mai na The BBC’s Joe Inwood mai Kyiv na veivana mai na tokalau kei Ukrain e sa […]
Vakadeitaki vei ira na marama , ka ra na vakaitavi tiko ena sotasota ni vuravura ena qito rakavi tinikalima mera na vakayagataka na mouthguard ka tiko e loma na microchipped me rawa ni vakarautaka na kaukauwa ni veicumu vakabibi ena gauna e dau saqa kina na qaqavokavoka ena gauna ni qito.Na i naki microchipped me […]
Na turaga yabaki 35 qo o Jamie Roberts esa mai kerea nona vakacegu ena qito rakavi. O Roberts ena gauna ni nona qito e sa vakaitavi oti vaka 94 vei Welesi ka qito ena 3 na Test ena mata timi ni British Lions ni bera ni mai vakacavara nona qito ena mata timi ni Waratahs […]
Namaki mena siviti China o Idia ena wiliwili levu duadua ni lewenivanua ena noda vuravura ena yabaki vou ena 1.4 na bilioni na tamata tabu saka yani ka ratou vakaraitaka na UN. E sega ni dau vaka tu oqo ena gauna mai sa oti. Laurai tiko edua na vakadidike mai na yabaki 1950 e ya […]


text:
Halloween
Na Halloween sa ikoya na marautaki ni vakacagicagi e vuravura, vakalevu ga mataniti ni Iurope o Amerika, tikinisiga ena Okotova 31, se na tavi ni Ra Vakarisito kei na kana magiti ni Kece Vakatabuya Siga.
Ena gauna ni Halloween, e vuqa na gone era na qito lawakitaki se qaravi. Era dau isulu na gone mai na dua na vale ki na dua tale, ka kerea na vakidacalataka me vaka na jokeliti se so na gauna, ena taro, "lawakitaki se qaravi?" Na vosa "lawakitaki" e kena ibalebale e dua na "veivakarerei" me vakayacori kina na vosalevu ena itaukei se na nodra iyau kevaka e sega ni soli e dua na ka.
Na tiki ni gauna vakadinamati, me vakataka na papukeni, qani sila, kei na rereganivatu, era sa tu tiko e Halloween, o Jack-o'-lantern sa ikoya e dua na ivakatakarakara kilai levu duadua me matataki kina na Halloween. Na itikotiko era dau ukutaka ena mataqali ivakatakarakara vakaoqo e Halloween.


text:
Lagasere ena Marau!
“E vinaka meda sere ena vakacaucau vua na noda Kalou.”—SAME 147:1.
1. E yaga vakacava na lagasere?
E KAYA e dua na daunisere rogo: “Na vosa e uqeti keda meda vakasama. Na ivakatagi e uqeta na lomada. Ia na sere e kauta noda vakanananu.” E duatani sara na ka eda dau vakila nida vakacaucautaki Jiova na Tamada vakalomalagi, da qai vakaraitaka noda lomani koya. Sa rauta me bibi tale ga ena noda sokalou na lagasere, se da mani lagasere duadua se vakaivavakoso.
2, 3. (a) Na cava nodra rai eso me baleta na lagasere vakadomoilevu ena ivavakoso? (b) Taro cava eda na veivosakitaka?
2 Na cava na nomu rai me baleta na noda dau lagasere vakadomoilevu ena ivavakoso? O dau maduataka? E sega ni nodra ivakarau na tagane ena so na vanua mera lagasere e matanalevu. Ena rawa ni yaco tale ga qori ena ivavakoso nira vakawalena na tacida tagane era lesi, se ra cakava tale tiko eso na ka nira lagasere tiko na kena vo.—Same 30:12.
3 Ke da raica me bibi ena noda sokalou na lagasere, eda na sega ni curu i tuba se bera mai ena gauna qori. E vinaka meda dui taroga: ‘Au dau raica vakacava na lagasere ena gauna ni soqoni? Na cava o na cakava mo doudou kina ni lagasere ena marau? Na cava meu cakava me laurai kinaena noqu lagasere na ivakarau ni yalo e vakavotui ena sere?’
BIBI NA LAGASERE ENA SOKALOU DINA
4, 5. E tuvanaki vakacava na lagasere nira sokalou e Isireli makawa?
4 Sa balavu sara nodra vakayagataka tiko na ivakatagi na dausokalou yalodina mera vakacaucautaki Jiova kina. Nira yalodina na Isireli mera qaravi Jiova, e laurai nira vakabibitaka na lagasere ena nodra sokalou. Kena ivakaraitaki, ni vakarautaki na veiqaravi ena valenisoro, e tuvanaka o Tui Tevita e 4,000 na Livai mera qiria na ivakatagi ni veivakacaucautaki. Era wili kina e 288 “era vakavulici mera sere vei Jiova, era kenadau kece.”—1 Vei. 23:5; 25:7.
5 Ni vakatabui na valenisoro, e vakayagataki vakalevu na ivakatagi kei na sere. E tukuni: “Ena gauna ga era domo vata kina na dau uvu biukila kei ira na daulagasere nira vakavinavinaka ra qai vakacaucautaki Jiova, ni rogolevu na biukila, na sibali, kei na iyaya ni vakatagi tale eso nira vakacaucautaki Jiova, . . . [e] solega na vale ni Kalou dina na lagilagi i Jiova.” E dau veivakayaloqaqataki sara ga qori!—2 Vei. 5:13, 14; 7:6.
6. Vakamacalataka na ituvatuva ni lagasere ena gauna e kovana tiko kina e Jerusalemi o Niemaia.
6 E liutaki ira na Isireli yalodina o Niemaia mera tara tale na bai kei Jerusalemi, e tuvanaki ira tale ga na Livai daulagasere kei na nodra iyaya ni vakatagi kece. Na gauna e vakatabui kina na bai qori, era marautaka dina na ivakatagi era rogoca. E “rua na matasere lelevu ni vakavinavinaka.” Rau yadua na yasa ni bai na matasere qo, rau taubale me yacova na bai e volekata na valenisoro me rau lai tu kina vakadua, me rogo yawa sara na domodra. (Niem. 12:27, 28, 31, 38, 40, 43) E marautaka o Jiova me rogoci ira nona dauveiqaravi nira sere ni vakacaucau vua ena yalogu.
7. E vakaraitaka vakacava o Jisu ni bibi na lagasere ena sokalou?
7 Ni tauyavutaki na ivavakoso lotu vaKarisito, se bibi tiko ga na lagasere ena sokalou dina. A tukuna tale ga o Jisu me ratou lagasere ena bogi vakairogorogo a tauyavutaki kina na iVakayakavi ni Turaga.—Wilika Maciu 26:30.
8. Era ivakaraitaki vinaka vakacava na lotu vaKarisito taumada nira dau lagasere?
8 Era ivakaraitaki vinaka na lotu vaKarisito taumada ena nodra lagasere mera vakacaucautaka na Kalou. Era dau soqoni ga ena nodra vale na mataveitacini, e vale vakarauta ga qai sega ni vakalatilati ena nodra yalogu ni lagasere vei Jiova. E uqeti vakalou na yapositolo o Paula me dusimaki ira na tacina lotu vaKarisito: “Ni veivakavulici, ni veivakayaloqaqataki tiko ga ena same, ena sere ni vakacaucau vua na Kalou, ena sere vakayalo e salavata kei na vakavinavinaka, ni sere vei Jiova mai vu ni lomamuni.” (Kolo. 3:16) Na sere ena noda ivolanisere era “sere vakayalo e salavata kei na vakavinavinaka.” E okati tale tiko ga qori me kakana vakayalo e vakarautaka “na dauveiqaravi yalodina e vuku.”—Maciu 24:45.
KUA NI MADUA NA LAGASERE
9. (a) Na cava e dau vakalatilati ena nodra lagasere eso ena soqoni se noda soqo lelevu? (b) Cava mo cakava ni o lagasere, o cei me liu kina? (Raica na imatai ni iyaloyalo.)
9 Vakacava ke sega ni kena ivakarau ena nomu vuvale se nomu vanua na lagasere? Ni sa tu vakarawarawa nikua na iyaya vakalivaliva, de dua o na marautaka na rogoci ira na kenadau ena lagasere. O na rairai madualaka na domomu ni o vakatauvatana kei na domodra na dau lagasere rogo nikua. Ia kua ni yalolailai, ni vinakati me rogo na domomu ni o vakacaucautaki Jiova. Mo taura cake nomu ivolanisere, rai vakadodonu qai lagasere mai vu ni lomamu! (Esera 3:11; wilika Same 147:1.) E levu na Vale ni Soqoni nikua sa tu kina na tivi (screen) e rawa ni laurai kina na qaqanisere nida lagasere. E talei tale ga ni okati ena ka era vulica na qase ena Koronivuli ni Cakacaka Vakaitalatala ni Matanitu na lagasere ni Matanitu. E vakabibitaki kina ni nodra itavi na qase mera liu sara ga ena lagasere ena ivavakoso.
10. Na cava meda kua kina ni rere na lagasere?
10 Dua na ka e dau vakavuna nodra sega ni lagasere eso oya nira rere. De dua era leqataka nira domo vela. Meda nanuma tiko nida “dau tarabe kece” ena gauna eda vosa kina. (Jeme. 3:2) E sega ni kena ibalebale qori meda sa na galu tu ga. Ia me kua ni tarova noda vakacaucautaki Jiova nida domo vela.
11, 12. Na cava eso na vakatutu me vinaka kina noda lagasere?
11 De dua eda lomaleqataka nida sega ni kila vinaka na lagasere. Ia eda rawa ni vakavinakataka nida muria e vica na vakatutu rawarawa qo. *
13. Vakamacalataka na sala eda na nuidei kina nida lagasere.
13 Ni o sokalou vakavuvale se o tiko taudua ga, tovolea e vica na ka qo: Digia e dua na sere o dau taleitaka ena noda ivolanisere. Wilika vakadomoilevu na qaqana, mo nuidei tale ga. Na rorogo ni domomu vata ga qori, saga mo cavuta yadua na vosa ena dua na qaqana ni o taura tiko nomu icegu. Vakayagataka na domo vata ga qori ena qaqanisere o lagata tiko. (Aisea 24:14) Ena tadola vinaka kina na domomu qai taleitaki. Kua ni rere se lomaleqataka!
14. (a) Ena yaga vakacava ena nomu lagasere ni o dalaga vakalevu? (Raica na kato “ Me Rogo Vinaka na Domomu.”) (b) E yaga vakacava vei iko eso na vakatutu ni lagasere?
14 Ena sega ni rogo vinaka nomu lagasere ke o sega ni dalaga vakalevu. Dua tale na vakatutu mo dolava vakalevu na gusumu. Vakacava ke rogo lailai na domomu, wakiki se watatagi? Ena rawa ni vukei iko na ivola Koronivuli ni Vuli Vunau, tabana 184, ena kato “iWali ni so na Leqa ni Domo.”
LAGASERE MAI VU NI LOMAMU
15. (a) Na cava e kacivaki ena bose vakayabaki ni 2016? (b) Cava na inaki ni ivolanisere vou?
15 Dua na ka na kena marautaki nona kacivaka o Brother Stephen Lett, e Sere ena Marau’ vei Jiova. E vakamacalataka o Brother Lett ni kena inaki me tautauvata na qaqanisere kei na veisau sa vakayacori ena New World Translation. E okati kina na kena boko se veisau na matavosa sa sega ni tiko ena New World Translation a vakavoutaki ena 2013. E lewe tale ga ni noda sere vou na noda cakacaka vakavunau kei na noda vakavinavinakataka na ivoli. Ni bibi ena noda sokalou na lagasere, e vinakata na iLawalawa Dauvakatulewa me tabaki na kena ivola me tautauvata ga na New World Translation na waqana.lewe ni iLawalawa Dauvakatulewa, ena bose vakayabaki ni isoqosoqo ena 2016 nida sa vakarau vakayagataka ena soqoni na ivolanisere vou ‘
16, 17. Na cava e veisautaki ena noda ivolanisere vou?
16 Me rawarawa noda vakayagataka na ‘Sere ena Marau’ Vei Jiova, era tuvai vakaiulutaga na sere. Kena ivakaraitaki, na imatai ni 12 na sere e baleti Jiova, na 8 na sere e tarava e baleti Jisu, na ivoli, kei na so tale. E tiko tale ga e dua na idusidusi rawarawa me digitaki kina na ulutaga ni ivunau soqovi levu.
17 Eda uqeti kece meda lagasere mai vu ni lomada ni so na qaqana sa vakavoutaki me matata na kena ibalebale, boko tale ga na vosa sa sega ni dau vakayagataki nikua. Kena ivakaraitaki na ulutaga ni sere “Vosota Vakadede,” sa veisau me “Vakaraitaka na Vosota,” qai veisautaki na qaqana. Na sere “Taqomaka na Lomamu” sa veisau me “Taqomaka na Lomada.” Na vuna? Ena sega ni rogo matau nira lagata tiko na tataleitaki, ira na ka vovou kei ira na tacida yalewa ena soqoni kei na noda soqo lelevu na ka mera cakava eso tale. E veisautaki gona na ulutaga ni sere kei na qaqana.
18. Na cava meda kila kina na noda sere vovou? (Raica na ivakamacala e ra.)
18 E levu ga na sere ena noda ivolanisere vou qori e okati kina na masu. Eda uqeti kina meda talaucaka na lomada vei Jiova. Eso tale na sere ena ‘uqeti keda ena loloma kei na caka vinaka.’ (Iper. 10:24) Eda na via kila vinaka sara ga na kena ivakatagi kei na qaqana. O rawa ni cakava qori ena nomu vakarorogo ena kena sa katoni oti tu ena jw.org. Ni o vakatovotovotaka e vale, o na rawa ni lagasere ena nuidei, e vu tale ga mai lomamu. *
19. Era na vakaitavi vakacava na lewe kece ni ivavakoso mera sokaloutaki Jiova?
19 Mo nanuma tiko ni bibi ena noda sokalou na lagasere. E sala vinaka meda vakaraitaka kina noda lomani Jiova, da vakavinavinakataki koya tale ga. (Wilika Aisea 12:5.) Ni o lagasere ena marau, o sa uqeti ira tiko eso tale mera doudou ni lagasere. Ena rawa kina nira tomani keda ena sokalou vei Jiova na gone, qase, kei ira na tataleitaki. Kua gona ni tu suka mo lagasere mai vu ni lomamu. Mo talairawarawa ena ivakasala e uqeti kina vakalou na daunisame me vola ‘Ni sere Vei Jiova!’ Io, sere ena marau!—Same 96:1.
^ para. 11 Me ikuri ni vakamacala me baleta na vakavinakataki ni domoda nida lagasere, raica na porokaramu vakavalagi ni JW Broadcasting ni Tiseba 2014 (rai ena FROM OUR STUDIO).
^ para. 18 Meda tu vakarau ni lagasere ena noda soqo ni veiwasewase kei na soqo lelevu, e dau tekivu na porokaramu ena ivakatagi e tini na miniti. E kena inaki me vakarautaka na lomada kei na noda vakasama ena porokaramu eda na rogoca. Eda uqeti meda sa dabe da qai vakarogoca vinaka na ivakatagi.


text:
Author: Maikeli Radua
Page: 5
Photo: File. E rawa ni da namaka meda na taurivaka tale na lawa ni Contact Tracing kei na lawa ni Isolations kevaka e sa na mani laurai ena noda vanua na mate na Monkeypox. Qori na i tukutuku e vakaraitaka na Minisita ni Bula Dr. Ifereimi Waqainabete, se cava na i tuvatuva sa tuvana tu […]
Ena matanitu vou mai Australia sa mai digitaki kina o Pat Conroy me sa Minister for the Pacific and International Development ena ruku ni matanitu vou mai Australia ka veiliutaki kina o Anthony Albanese. E vakaritaka o Pat Conroy ena Twitter ni marautaka na i lesilesi vou ka sa soli qo vua. Qo erua na […]
Image File Photo. E a laukune tu na yago ni dua na lewenivanua ena uciwai na Rewa. Tukuna na i tukutuku ni ovisa ni a ripotetaka yani na i tukutuku oqo edua na lewenivanua ena mataka edai. Se vakasokomuni tukutuku tiko na ovisa ena gauna oqo. Vakarorogo tikoga mai ena Vitifm 92.2FM/92.6FM/92.0FM ena so tale […]
GETTY IMAGES Esa vakadeitaka na Super Rugby Pacific na 8 na timi era sa na qito ena quaterfinal ni Super Rugby Pacific ena vakayacori tiko na qito ena siga Vakaraubuka kei na Vakarauwai saraga qo. Sa i koya qo na veitimi era sa na sota tiko ena quaterfinal ena macawa qo: Blues vs Highlanders – […]
Permanent Secretary for Health, Doctor James Fong E sa tiko ena i tuvatuva ni tabana ni bula mena tovolea mera cula e rauta ni 30% ni gone mai na yabaki 6 ka lako cake ena Covid 19 Vaccine. Vakaraitaka o Dr.Fong ni tarogi me baleta na i tuvatuva me baleti ira na luveda yabaki 6 […]
[Photo:Fijian Elections Office] Rauta ni ra lewe 682,569 na lewenivanua era sa vola yaca oti ena National Register Of Voters me yacova tiko mai nai ka 14 ni Evereli ena yabaki qo. Me yacova mai nai ka 3 ni Okotova 2021, na Fijian Election Office e sa vola oti na yacadra e rauta ni ra […]
[Photo:Stuff.co.nz] E sa mai digitaki o Sevu Reece me na qito ena timi ni Crusaders ka na sota tiko kei na timi ni Swire Shipping Fijian Drua ena bogi ni mataka. Ena qito tiko o Sevu Reece ena i tutu ni right wing.E a toqa talega o Sevu Reece e dua na i sausau […]
Esa vakadeitaki na Coca Cola Games me sa na vakayacori ena i ka 4 – 6 ni siga ni vula o Okosita. Na tikinisiga qori e veitaudonui kei na i ka 3 ni macawa ena i karua ni wasewase ni vuli. Na i tukutuku qo sa vakadeitaka na Ministry of Education’s Head of National Education […]
Esa vakacegui tu vakawawa mai na nona cakacaka na ovisa mai Labasa ka laurai tiko ena dua na video ni saga tiko me vesuka edua na draiva ni basi ena loma ni dua na basi mai na busstand mai Labasa. Ena nona vakaulewa na Kominisina ni Ovisa Sitiveni Qiliho sa vakarota kina me vakacegui […]
Ena vakayacori tiko ena macawa qo na i karua ni sotasota ni Fiji Bitter Malomalo 7’s. Ena vakayacori tiko ena Lawaqa Park e Sigatoka. Ratou vakaraitaka na kena i vakalesilesi ni sega walega ni vakayacori kina na qito le yavitu ena vakayacori talega kina na qito Volleyball kei na qito Netball. Eratou na qito talega […]


text:
TOMANI TIKOGA NA NODRATOU QITOQITO VINAKA ENA MACAWA QO NA FLYING FIJIANS” COTTER
Written by Rosena Volavola on November 16, 2022
E vakaraitaka na nona vakavinavinaka na noda dau ni veivakatavulici ni mata timi ni Flying Fijians o Vern Cotter, ena nodratou qitoqito na timi ena 2 na qito vakatakata sa oti , ka vakabauta ni dodonu me na tomani tikoga na nodratou qitoqito vaka oqo, kei na timi ni French Barbarians ena macawa oqo..
E 2 na sikoa totoka e a mai tabaka na timi ni Viti , ena nodratou qito kei Ailadi , ka marautaka o Cotter na nodratou tekitekivu, ia e ratou a sega ni tomana na qiotqito vinaka oya me yacova ni oti na qito.
Ia ena macawa oqo, ena rawa saraga ni tekivu ena i tutu ni (first) o Ben Volavola, ka namaki me na lewena yani na yatu e muri o Jiuta Wainiqolo.
Na Flying Fijians ena sota tiko kei na mata timi ni French Barbarians ena rua na kaloko (2.00am) ena mataka ni Sigatabu oqo.
VITIFM 92.FM/92.2FM/92.6FM.
E KAMICA QAI KACHI!!!
SOURCE: fijivillage


text: 16 E vosa vei Mosese o Jiova ni sa rau mate na luvei Eroni tagane, erau mate ni rau torovi Jiova.+2 E kaya vei Mosese o Jiova: “Tukuna vei Eroni na tuakamu me kua ni lako tu ga yani ena dua na gauna ina vanua tabu+ e loma ni ilatilati,+ ena mata ni isogo ena dela ni Kato, me kua kina ni mate,+ niu na rairai ena o+ ena dela ni isogo.+3 “Qo na ka me kauta o Eroni ni lako ina vanua tabu: e dua na luvenibulumakau tagane me isoro ni ivalavala ca+ kei na dua na tamanisipi me isoro kama.+4 Me tokara o koya na isulu balavu+ tabu e caka mai na lineni kei na tarausese lekaleka+ lineni me ubia na yagona,* qai vauci koya ena ivaunitolo+ lineni kei na ivauniulu+ lineni e uluna. Era isulu tabu+ qori. Ena sili o koya ena wai+ qai vakaisulu kina.5 “Me kauta mai o koya vei ira na isoqosoqo ni Isireli+ e rua na luvenime tagane me isoro ni ivalavala ca kei na dua na tamanisipi me isoro kama.6 “Me cabora o Eroni na luvenibulumakau tagane me nona isoro ni ivalavala ca, ena qai veisorovaki o koya ena vukuna+ kei na nona vuvale.7 “Ena qai kauta na me ruarua qai vakaduri rau ena mata i Jiova ena icurucuru ni valelaca ni veitavaki.8 Ena vakawirimadigitaka o Eroni na me ruarua, me kila kina e vei me nei Jiova, e vei na me Asasela.*9 Ena kauta o Eroni na me e digitaki ena vakawirimadigi+ me nei Jiova, qai cabora me isoro ni ivalavala ca.10 Ia na me Asasela e digitaki ena vakawirimadigi me kau bulabula yani me duri ena mata i Jiova me caka kina na veisorovaki, oti me qai vakatalai na me Asasela ina vanua talasiga.+11 “Ena cabora o Eroni na bulumakau tagane ni nona isoro ni ivalavala ca, me qai veisorovaki ena vukuna kei na nona vuvale, oti ena vakamatea na bulumakau tagane ni isoro ni ivalavala ca, me baleti koya.+12 “Ena qai taura o koya na itawatawa+ ni ka boivinaka e sinai tu ena qilaiso waqa mai na icabocabonisoro+ ena mata i Jiova, kei na rua na iyaku ka boivinaka+ sa pauta tu, ena qai kauta o koya i loma ni ilatilati.+13 Ena biuta tale ga na ka boivinaka e dau vakamai ena dela ni bukawaqa ena mata i Jiova,+ ena qai solega na isogo+ ni Kato na o ni ka boivinaka, e toka ena dela ni iVakadinadina,+ me kua kina ni mate o koya.14 “Ena kauta o koya eso na dra ni bulumakau+ tagane qai kureitaka ena iqaqaloniligana ena mata ni isogo ena tokalau, ena qai kureitaka vakavitu eso na dra ena iqaqaloniligana ena mata ni isogo.+15 “Ena qai vakamatea o koya na me ni isoro ni ivalavala ca, me baleti ira na tamata,+ qai kauta na kena dra e loma ni ilatilati,+ qai cakava ena kena dra+ na ka vata ga e cakava o koya ena dra ni bulumakau tagane, me vakaturuma donuya na isogo kei na mata ni isogo.16 “Me veisorovaki o koya ena vuku ni vanua tabu me baleta na nodra ivalavala dukadukali na Isireli, na nodra talaidredre kei na nodra ivalavala ca,+ qori tale ga na ka me cakava o koya ena vuku ni valelaca ni veitavaki e tiko ena kedra maliwa, ena maliwa ni nodra ivalavala dukadukali.17 “Me kua tale ni dua na tamata me tiko ena valelaca ni veitavaki mai na gauna e curu kina i loma o koya me veisorovaki ena vanua tabu me yacova ni sa curu mai tuba. Ena veisorovaki o koya ena vukuna kei na nona vuvale,+ ena vuku tale ga ni ivavakoso taucoko ni Isireli.+18 “Ena qai lako yani ina icabocabonisoro+ ena mata i Jiova, me sorovaka, ena qai kauta o koya eso na dra ni bulumakau tagane kei na so na dra ni me, qai biuta ena ileu ni icabocabonisoro ena yasana taucoko.19 Ena kureitaka tale ga kina vakavitu eso na dra ena iqaqaloniligana, ena vakasavasavataka qai vakatabuya mai na nodra ivalavala dukadukali na Isireli.20 “Ni sa sorovaka+ oti o koya na vanua tabu, na valelaca ni veitavaki, kei na icabocabonisoro,+ ena qai cabora o koya na me bula.+21 Ena tabaka na ulu ni me bula ena ligana ruarua o Eroni, qai vakatusa kina na nodra cala kece na Isireli, na nodra talaidredre kece, kei na nodra ivalavala ca kece, ena qai biuta qori ena ulu ni me+ qai vakatala yani ina vanua talasiga ena liga ni tagane e digitaki me cakava qo.*22 Ena vaka sara ga e colata tu na me na nodra cala+ kece ina vanualala,+ ena qai sereka o koya na me ina vanua talasiga.+23 “Ena qai curu ina valelaca ni veitavaki o Eroni, oti ena luvata tani na isulu lineni a tokara ni curu ina vanua tabu, ena qai laiva tu i kea.24 Me sili ena wai+ o koya* ena dua na vanua tabu, tokara tale ga nona isulu+ qai curu mai tuba me lai cabora na nona isoro kama+ kei na nodra isoro kama+ na tamata, me qai veisorovaki ena vukuna, ena vukudra tale ga na tamata.+25 Ena cakava me kubou na uro ni isoro ni ivalavala ca ena icabocabonisoro.26 “Me savata na nona isulu qai sili ena wai na tagane e vakatala laivi na me Asasela,+ oti me qai curu mai ina keba.27 “Ena kau tani ina taudaku ni keba na bulumakau tagane ni isoro ni ivalavala ca kei na me ni isoro ni ivalavala ca, a kau na kedrau dra i loma ni vanua tabu me caka kina na veisorovaki, ena qai vakamai ena bukawaqa na kulidrau, na lewedrau, kei na dedrau.+28 O koya e vakama qori me savata na nona isulu qai sili ena wai, oti me qai lako mai ina keba.29 “Qo na lawa tudei vei kemuni: Ena ikavitu ni vula, ena ikatini ni siga, moni vakararawataki* kemuni, moni kua tale ga ni cakava e dua na cakacaka,+ se mani itaukei se dua e tiko vulagi kei kemuni.30 Qo na siga ena caka kina na veisorovaki+ ena vukumuni, me tukuni kina ni oni savasava. Oni na savasava mai na nomuni ivalavala ca kece ena mata i Jiova.+31 Qo na siga ni vakacecegu moni vakacegu sara ga kina, moni qai vakamalumalumutaki kemuni.+ Qo na lawa tudei.32 “Na bete e lumuti+ qai buli* me veiqaravi vakabete+ me isosomi kei tamana,+ ena veisorovaki qai tokara na isulu lineni,+ na isulu tabu.+33 Ena veisorovaki ena vuku ni tikina tabu,+ na valelaca ni veitavaki,+ kei na icabocabonisoro,+ ena veisorovaki tale ga ena vukudra na bete kei ira kece na tamata ena ivavakoso.+34 Qo na lawa tudei vei kemuni,+ me caka kina na veisorovaki vei ira na Isireli ena vuku ni nodra ivalavala ca kece, me vakadua e veiyabaki.”+E mani cakava o koya me vaka sara ga e vakaroti Mosese kina o Jiova.


text:
Me ra vakavulici taumada e na nodra kila na vosa vaka-viti raraba , ( vosa vaka-bau ) ka me vakarawarawataka na veituberi ena vuli wilivola, veitalanoa, kei na nodra vola e so nai talanoa leleka.Me vakarawarawa taka talega na nodra vulica na serekali, sere vata kei na meke.Na nodra vakayarayarataki na vulica na vosa vaka-viti raraba oqo,baleta o viti ni levu tu kina na veimataqali vosa ni sucu,koya na nodra dui vosa ni vanua ka dau dredre sara me ra kila totolo na vosataka vaka vinaka.Ni ra sa kila vinaka na vosa vaka-viti raraba oqori sa na qai taladrodro kina na nodra vosataka ka rawarawa talega na nodra vola kei na wilika. E du na ka me tauri sara vakalevu na nodra dau talanoa ena veimataka mai na ka era taleitaka, me vaka na qiti, kakana, i tokani, se cava era raica mai gaunisala se dua nai yaloyalo ka kabi tu beka e lalaga ( oral morning talk ) Ni ra sa rawata qori, sa na qai rawa ni levu na vosa era kilana kena i balebale, rawa tale ga ni ra vola i yatu vosa ka yaco me ra vola i talanoa talega.
Na usutu ni kilai totolo na wilivola vaka-viti sa i koya na kena vakatavulici vakavinaka ni rorogo mai na i vakatekivu, kalasi 1 ka lako cake ki na kalasi 4. Na rogo talanoa ka lakovata kei na vakatasuasua ena vukei ira sara me ra dau bula veimaliwai ka bulia cake na nodra bula ni kila ka. Me ra vakatavulicinena i tovo ni vakarokoroko e vale, valenivuli, valenilotu, vei ira na nodra i tubutubu, qase ni vuli kei ira na qase cake. Na tara e dua na ka e cake ka ra vakacobocobo. Na vakayagataka na vosa ’tilou’, vinaka, yadra, moce,bula vinaka, mai kana, kemuni, saka, kei na kerekere.


text:
E Nuitaki Nodra Vatavatairalago—Na Dauraikalokalo kei na Daurairai?
DAURAIKALOKALO
E ivalavala vakatevoro na dauraikalokalo, e vakabauti kina ni veivakamuai vakalevu ena bula ni tamata na kalokalo, vula, kei na vuravura tale eso. Era kaya na dauraikalokalo ni nona itovo e dua kei na nona bula ena gauna se bera mai, e vakatau ena vanua era tu kina na ibulibuli vakalomalagi donuya nona sucu.
E yavutaki na dauraikalokalo ena gauna makawa sara e Papiloni, ia se takalevu tiko ga na kena ivakavuvuli. E laurai ena dua na vakadidike mai Merika ena 2012 ni duanaikatolu ni lewenivanua era nanuma ni dauraikalokalo e “toka vakalailai kina na ka vakasaenisi.” Ia e 10 na pasede na lewenivanua era vakabauta ni “levu kina na ka vakasaenisi.” Na cava e sega ni dina kina na vakasama qori?
-
Era lasutaka na dauraikalokalo ni tiko na kaukaua ena vuravura kei na kalokalo me veivakamuai ena noda bula.
-
Levu na gauna, e vakararaba tu ga na vatavatairalago qai dau vakaibalebaletaki vua e dua ga sa rawa.
-
Na veika era tukuna na dauraikalokalo nikua e yavutaki ena vakabauta makawa ni vuravura tale eso e wavokita tu noda vuravura. Ia na vuravura kece era cowiri wavokita na matanisiga.
-
E sega ni tautauvata na nodra vatavatairalago na dauraikalokalo kece.
-
Era dau wasei keda na dauraikalokalo ena 12 na iwasewase se matakalokalo e tautauvata kei na tikinisiga eda sucu kina. Ia ena veisenitiuri sa oti, e veitosoyaki na vuravura kei na matakalokalo. E laurai gona ni veicalati na tikinisiga e sucu kina e dua, kei na ivakatakilakila ni matakalokalo e nanumi ni veisemati kei na nona bula ena gauna se bera mai.
E tukuni ni rawa ni kilai na nona itovo e dua ni raici na ivakatakilakila ni matakalokalo. Ia e vakadinadinataki ni o ira e tautauvata nodra siganisucu e duidui sara nodra itovo, e sega gona ni vakatau nona itovo e dua ena tikinisiga e sucu kina. Na ka era kaya na dauraikalokalo me baleta na ivakarau kei na itovo e sega ni yavutaki ena kena itukutuku dina e dua, era tukuna ga na nodra nanuma. Qori e laurai votu kina na veivakaduiduitaki.
DAURAIRAI
E levu era dau kere ivakasala vei ira na daurairai ena gauna makawa. Eso na daurairai era vaqara na ibalebale ni ka era via kila nira raica na gacagaca ni manumanu kei na tamata, se na sala e tokia kina na tamanitoa na witi. Eso tale era yavutaka nodra vatavatairalago ena ka era raica ena drau ni ti se na kosakosa ni kofi. Ia nikua era dau tuvaimau na daurairai, vakayagataka na polo karisitala, daisi (dice) kei na so tale na ka mera “kila” kina nona bula e dua ena gauna se bera mai. Na cava e sega ni nuitaki kina na ka era tukuna na daurairai me baleta na gauna se bera mai? Meda raica mada na vuna.
E duidui na iwalewale ni nodra vatavatairalago na daurairai qai veicalati na kena macala. Ke tautauvata mada ga na iwalewale era vakayagataka, ena duidui ga na veika era tukuna. Kena ivakaraitaki, ke rau tuvaimau e rua na daurairai me baleta na nona bula e dua ena gauna se bera mai, e dodonu me tautauvata na macala ni nodrau tuvaimau. Ia e dau duidui ena levu na gauna.
E lomatarotarotaki na inaki kei na iwalewale era vakayagataka na daurairai. Era kaya na dauvakalelewa ni sega ni vakaraitaka dina na imau kei na polo karisitala na kena itukutuku e dua. Na ka era kaya na daurairai me baleta e dua e yavutaki ena ka era raica vua, e sega ni tukuna vei ira na imau kei na polo karisitala. Kena ivakaraitaki, ni vakataroga tiko na daurairai e dua, ena vakaraica matua toka nona ivosavosa, ivukivuki, rairai ni matana se rorogo ni domona. E sega ni kidava o koya e vakatarogi ni sa soli tukutuku sara tiko ga ya vei daurairai. Ia e qoroi o daurairai ni vakamacalataka vinaka na itukutuku se na kena ituvaki o koya e vakatarogi. Ke sa nuitaka dina e dua na ka e kaya na daurairai, e sega ni dua na ka vua na levu ni ilavo e vinakati me solia.
KA E KAYA NA IVOLATABU
Na nodra ivalavala na dauraikalokalo kei na daurairai e vakavuna me vakabauti ni sa lewai oti tu noda bula ena gauna se bera mai. Ia e kaya na iVolatabu nida rawa ni digia na ka eda vakabauta se na ka eda via cakava. E tukuna tale ga ni vakatau na noda bula ena gauna se bera mai ena vakatulewa eda cakava.—Josua 24:15.
E cata na Kalou na ivalavala kece vakatevoro. Qori na vuna vinaka mera cata kina nona tamata na raikalokalo, mera kua tale ga ni saga mera tukuna na ka e se bera ni yaco. Ena iVolatabu e vakamacalataki kina qo: “Me kua ni kune vei kemuni . . . e dua e daurairai, e dua e daucakaiba, e dua e dau qara na ivakatakilakila vuni, e dua e daucakaisausau, e dua e dauvakatevoro, e dua e dauvakacuru se dau tukuna na ka se bera ni yaco se dau vakatarogi ira na mate. Ni o koya ga e cakava qori e vakasevaki vei Jiova.” *—Vakarua 18:10-12.
^ para. 17 Na yacana o koya e “Cecere Duadua e vuravura taucoko.”—Same 83:18.


text:
6 Ia era caka ca tale ena mata i Jiova na Isireli,+ e mani soli ira o Jiova ina ligadra na Mitiani me vitu na yabaki.+2 E kaukaua na ligadra na Mitiani vei ira na Isireli.+ Ena vukudra na Mitiani era vakarautaka na Isireli eso na nodra ivunivuni* ena veiulunivanua, ena qaravatu, kei na vanua e dredre ni lakovi.+3 Ke ra kaburaka na sorenitei na Isireli, era lako yani na Mitiani, na Amaleki,+ kei ira mai na Tokalau+ mera valuti ira.4 Era na keba volekati ira, era na vakacacana na vuaniqele me yaco sara i Kesa, era sega ni vakavoca e dua na ka mera kania na Isireli, e sega na sipi, se bulumakau, se na asa.+5 Era na lako cake vata kei na nodra manumanu kei na nodra valelaca, era lewe levu me vaka na vodre,+ e sega ni wili rawa na kedra levu vaka kina na nodra kameli,+ era na lako yani ena vanua mera vakarusa.6 Era vakadravudravuataki vakaca gona na Isireli ena vukudra na Mitiani, era kere veivuke sara vei Jiova na Isireli.+7 Nira kere veivuke vei Jiova na Isireli ena vuku i Mitiani,+8 e tala sara o Jiova e dua na parofita vei ira na Isireli, e kaya vei ira: “Qo na ka e tukuna o Jiova na Kalou ni Isireli, ‘Au kauti kemuni cake mai Ijipita, au kauti kemuni tani gona mai na vale ni veivakabobulataki.+9 Au vakabulai kemuni mai na ligadra na Ijipita kei ira kece na dauvakasaurarataki kemuni, au cemuri ira tani e matamuni au qai solia vei kemuni na nodra vanua.+10 Au tukuna vei kemuni: “O yau o Jiova na nomuni Kalou.+ Moni kua ni qarava na nodra kalou na Amoraiti oni tiko ena nodra vanua.”+ Ia oni sega ni talairawarawa vei au.’”*+11 Oti e lako na agilosi i Jiova+ me dabe ena ruku ni vunikau levu e Ofira, e nei Joasi na luvei Epieseri.+ E samu witi tiko o Kitioni+ na luvena ena ikeliniwaini mera kua ni raica na Mitiani.12 E rairai sara vua na agilosi i Jiova, e tukuna vua: “E tiko kei iko o Jiova,+ o iko na tamata qaqa.”13 E kaya vua o Kitioni: “Vosoti au noqu turaga, ke tokoni keimami o Jiova, na cava e yacovi keimami tiko kina na ka qo?+ I vei ga na nona cakacaka veivakurabuitaki kece era talanoataka vei keimami na tukai keimami,+ era kaya, ‘E kauti keda mai Ijipita o Jiova?’+ Ia qo sa biuti keimami o Jiova+ qai soli keimami ina ligadra na Mitiani.”14 E vuki yani vua o Jiova, e kaya: “Mo lako ena kaukaua e tiko qo vei iko, o na vakabulai ira na Isireli mai na ligadra na Mitiani.+ Vakacava, au sega ni talai iko?15 E sauma vua o Kitioni: “Vosoti au, Jiova. Meu vakabulai Isireli vakacava? Raica! E lailai duadua na noqu mataqali* vei ira na Manasa, au lailai sara ena vuvale i tamaqu.”16 Ia e kaya vua o Jiova: “Niu na tokoni iko,+ o na mokuti ira kina na Mitiani me vaka ga era le dua.”17 E kaya sara vua o Kitioni: “Keu lomani e matamuni, moni vakaraitaka mada vei au e dua na ivakatakilakila ni oni vosa tiko vei au.18 Yalovinaka moni tiko ga eke meu kauta mada mai na noqu isolisoli meu biuta e matamuni.”+ E kaya sara: “Au na dabe tiko ga eke me yacova ni o lesu mai.”19 E curu sara i loma o Kitioni, e vakarautaka e dua na luvenime, e bulia na madrai sega ni vakaleveni ena dua na efa* na falawa.+ E biuta na lewe ni manumanu ena basikete kei na kena su ena kuro ni vakasaqa, qai kauta yani vua ena ruku ni vunikau levu me vakarautaka.20 E kaya na agilosi ni Kalou dina: “Mo taura na lewe ni manumanu kei na madrai sega ni vakaleveni mo biuta ena vatu levu oya, mo sova tani na kena su.” E cakava sara o koya.21 E dodoka na agilosi i Jiova na mua ni ititoko e taura tiko me tara na lewe ni manumanu kei na madrai sega ni vakaleveni, qai caudre mai na vatu na yameyame me yameca na lewe ni manumanu kei na madrai sega ni vakaleveni.+ E yali sara mai matana na agilosi i Jiova.22 E qai kila o Kitioni ni oya na agilosi i Jiova.+E kaya sara o Kitioni: “Oilei, kemuni na Turaga Cecere Duadua Jiova, au raica sara ga na mata ni agilosi i Jiova!”+23 Ia e kaya vua o Jiova: “Mo vakacegu. Kua ni rere,+ o na sega ni mate.”24 E mani tara e kea o Kitioni e dua na icabocabonisoro vei Jiova, e yacana o Jiova-salomi*+ me yacova na siga qo. Se tiko ga e Ofira, na nodra na luvei Epieseri.25 Ena bogi oya e kaya vua o Jiova: “Mo kauta na luvenibulumakau tagane nei tamamu, oya na ikarua ni luvenibulumakau tagane yabaki vitu, mo basuka na icabocabonisoro i Peali e nei tamamu, mo musuka na duru ni sokalou* e volekata.+26 Ni o tara oti e dua na icabocabonisoro vei Jiova na nomu Kalou ena ulu ni koro kaukaua qo ena dua na iyatu vatu, mo kauta na ikarua ni luvenibulumakau tagane mo cabora me isoro kama ena tikitiki ni kau ni duru ni sokalou* o musuka.”27 E kauta sara o Kitioni e tini nona tagane dauveiqaravi me vakayacora na ka e tukuna vua o Jiova. Ia e sega ni cakava ena siga ni rerevaki ira vakalevu na vuvale i tamana kei ira na lewenikoro, mani cakava ena bogi.28 Nira yadra vakamataka ena siga tarava na lewenikoro, era raica ni sa basu tu na icabocabonisoro i Peali, sa musu tu na duru ni sokalou* e toka volekata, sa cabori tale tu ga na ikarua ni luvenibulumakau tagane ena icabocabonisoro sa tara oti.29 Era veitarotarogi: “O cei e vakayacora qo?” Nira vaqaqa oti, era kaya: “O Kitioni na luvei Joasi e vakayacora qo.”30 Era kaya vei Joasi na lewenikoro: “Kauta mai tuba na luvemu me vakamatei ni basuka na icabocabonisoro i Peali, e musuka tale ga na duru ni sokalou* e toka volekata.”31 E kaya sara o Joasi+ vei ira kece na tu volekati koya: “Oni na tokoni Peali? Moni vakabulai koya? Me vakamatei ena mataka nikua o koya e tokoni koya.+ Ke kalou me taqomaki koya ga,+ ni dua e basuka na nona icabocabonisoro.”32 E vakatokai Kitioni sara me o Jerupeali* ena siga oya, e kaya: “Me taqomaki koya ga o Peali ni dua sa basuka na nona icabocabonisoro.”33 Era soqoni vata+ kece na Mitiani,+ na Amaleki,+ kei ira mai na Tokalau mera takoso* ina vanua Buca e Jesirieli mera keba kina.34 E sobuti Kitioni na yalo i Jiova+ mani uvuca na davui,+ era lako vata mai na luvei Epieseri+ mera muri koya.35 E tala o koya eso na italai vei ira kece na Manasa, era lako vata mai mera muri koya. E tala tale ga eso na italai vei ira na Aseri, vei ira na Sepuloni kei ira na Nafitalai, era lako cake mera tavaki koya.36 E kaya sara o Kitioni vua na Kalou dina: “Ke oni na vakabulai ira na Isireli ni oni vakayagataki au me vaka oni yalataka,+37 au na biuta na vutinisipi ena rara ni butu covuata. Ke tauva na tegu na vutinisipi qai mamaca tu ga na qele e wavokita, au na kila ni oni na vakabulai ira na Isireli ni oni vakayagataki au me vaka oni yalataka.”38 Qori sara ga na ka e yaco. Ni yadra vakamataka ena siga tarava e lobaka na vutinisipi, na levu ni tegu e lobaka mai na vutinisipi e sinai kina e dua na boulu levu na wai.39 Ia e kaya o Kitioni vua na Kalou dina: “Moni kua ni cudruvi au, meu kaya tale mada e dua na ka. Yalovinaka meu vakatovolea tale vakadua na vutinisipi. Au kerea me mamaca na vutinisipi, me tauvi tegu ga na qele taucoko.”40 Qori na ka e vakayacora na Kalou ena bogi oya, e mamaca ga na vutinisipi, e tauvi tegu na qele taucoko.
iVakamacala e ra
^ Se rawa ni, “vanua ni maroroi iyaya ena loma ni qele.”


text:
TARO 3
O Cei e Vola na iVolatabu?
“E mani vola o Mosese na vosa kece i Jiova.”
“E tadra o Taniela e raivotu tale ga ni davo tiko ena nona idavodavo. E qai vola o koya na tadra, e vola na kena itukutuku taucoko.”
“Ni gauna oni ciqoma kina na vosa ni Kalou oni rogoca vei keitou, oni sega ni raica me vosa ni tamata, ia oni vakabauta ni vosa dina ni Kalou.”
“E vakavuna na Kalou na iVolatabu kece, e yaga me veivakavulici.”
“Ni sega ni bau dua na parofisai e vu ena lewa ni tamata, e tukuna ga na tamata na ka e vinakata na Kalou ena veiuqeti ni yalo tabu.”


text:
VAKATABUI ME SARA QITO TALE NI SUASUA TU E DELAVUVU NI VALENISARASARA
Written by Demesi Kakaya on July 19, 2022
Sega ni vakatarai tale me sarava e matanavotu e dua na turaga yabaki 31 mai Ositerelia ena vuku ni nona ya suasua tu ena delavuvu ni valenisarasara mai na Sydney Cricket Ground’s
Na turaga yabaki 31 oqo e se bera ni kilai dua na kei tukutuku matata ka namaki mena rairai kina mataveilewai ena macawa mai oqo.
Vakaraitaka na soqosoqo ni rakavi e Ositerelia ni tovo e cakava na turaga oqo e i tovo vei beci ka tawa veidokai. E ratou tomana tiko ena gauna qo na tabacakacaka ni ovisa se cava dina na vuna e mai cakava kina o koya na i tovo qo ena gauna rau ya sota kina na timi ni Igiladi kei Wallabies ena valataki vanua.
Vakadeitaka na tabana ni ovisa e New South Wales nia kabata na screen levu ena Siga Vakarauwai ena gauna sa laki dadadabe tu ena delavuvu ni valenisarasara sa qai vakavosaki iratou mai na ovisa , ni bera ni suasua mai cake ka qai vakatakilai enai taba kei na yaloyalo mai vei ira ga na daunisarasara.
SOURCE : STUFF.CO


text:
HAMILTON 7S E WAIKATO 2023
Written by Atu Kurumudu on May 31, 2022
E namaki me sa na vakayacori tale na Hamilton 7s ena yabaki vou,ka sa na tokitaki e Waikato ena FMG Stadium mai naika 21 ki naika 23 ni Janueri ena yabaki vou.
FMG Stadium-Waikato:pc-lionsrugby.com
Via 2 vinaka na yabaki na kena sega tu ni caka e Niusiladi na sotasota ni HSBC World Rugby Sevens Series ka calati kina na 2021 kei na 2022.
Na kena vakabulabulataki tale na sotasota qo ena qito ruarua kina na timi ni yalewa kei na timi ni tagane.
Dau kilai tale tu na bulabula kei na kosakosa ni sara qito e dau caka mai Niusiladi ka namaki me vuqa veikeda e Viti meda laki sarasara kina
PC: FMG Stadium Waikato


text:
NA VUKU ITAUKEI MAI VEI IRA NODA QASE….Noveba e vula i Balolo levu
Written by Maikeli Radua on November 3, 2022
Photo: File Image from Ministry of Itaukei Affairs
Edau tukuni tu ni duatani na mataqali vuku edau tu vei ira na noda qase, ka ni oqo na vuku itaukei ka ra sega ni vulica mai na dua na kena koronivuli.
Era kila vinaka ni sa vakarau dua na draki ca levu e vakarau tarai ira mai na nodra raica na kena i vakatakilakila mai na veika e bula wavoliti ira, mai na dela ni vanua, me yaco sara i waitui kei na loma ni veikau.
Ni ra soko ena bogi era sega ni vakayagataka na kabasi me vaka sa vakayagataki tu ena gauna qo, era raica ga na cila ni vula kei na kalokalo e sa tukuna vei ira na kosi mera soko kina.
Era kila vinaka talega na veivula ka tu na yacadra vakaviti, kei na veika e dodonu me tei kina kei na sasalu kei na ika cava mai waitui esa dau cabe, kei na kakana cava e loma ni veikau era sa tekivu matua, kei na veivuata cava era vua ena veivula yadua.
Na vula qo o Noveba era vakatoka na noda qase ena nodra i vola ni vula vakaviti me vulai Balolo Levu.Na nodra vuku itaukei era kila vinaka kina o ira ni:
- dau tekivu kina na vula i cagilaba.
- dolo na uvi, tubu talega na kena i cadrai.
- matua na uto.moqo,kavika ka dreu na vainaviu.
- e se na dawa, damanu kei na vutu.
- edau qeu na lairo,matua momona na qari.
- tekivu na cocoka,vakasavuba,levu na saqa kei na walu.
- dau toni na uwea, vakasoburi na ba me coko kina na ika.
- edau ta kina na balolo.
Kena i tukutuku matata vakarorogo tikoga mai ena Vitifm 92.2FM/92.6FM/92.0FM


text:
Best Executive Travel Private Jet Charter Idaho Falls, Pocatello, Coeur d’Alene, Idaho Air Plane Rental Company service Near Me call 208-647-0899 me baleta na malanivosa totolo ena lala na yavana vuka ni iwasewase me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa!
Me baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.
Na lisi ni na veiqaravi eda solia
Mid vakaitaukei ni levu ni jeti Charter
Bibi vakaitaukei jeti Charter vuka
Turboprop vakaitaukei jeti Charter
Lala yavaqu vakaitaukei jeti Charter
Isau ni vakaitaukei jeti Charter
Vs vakaitaukei ni jeti Charter vuka. Kalasi ni imatai na waqavuka vakabisinisi
Nanuma na gauna o ya, vakacegu, kei na betena na vosa e so na tamata era na nanuma beka ni gauna era nanuma kina ni lisitaki na jeti vakaitaukei
Era na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei e Idaho. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.
O rawa ni vakamatatataka na mataqali kakana mo namaka, na brands ni yaqona o vinakata kei na iwiliwili ni era se itokani o gadreva mo kauta tiko. Sa rawa me vakarawarawataka me vaka na veika e gadrevi ena nomu.
You might find Empty leg deal from or to Idaho area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.
Dikeva rawa na nomu na siti voleka duadua e ra me ikuri ni itukutuku ena yadudua na waqavuka chartering e Idaho.
Private Jet Charter Flight Service Near Me Idaho
Na lisi ni na raraba kei vukaca na rara ni waqavuka na vanua voleka eda era na veiqaravi tiko ena nomu iwasewase ni vaka aerospace na waqavuka vuka veiqaravi volekati iko, https://www.idahofallsidaho.gov/181/Airport
Best thing to do in Boise City, Meridian, Nampa, Idaho Falls, Pocatello, Caldwell, Coeur d’Alene, Twin Falls, Lewiston, Post Falls, Rexburg, Ikeli, Moscow, Kuna, Ammon, Hayden, Chubbuck, Mountain Home, Siti ni were, Blackfoot, ID top Nightlife, Vale ni kana kei na otela railesuva wavokita noqu vanua ni veiqaravi


text:
Kerekere Na Tui Wailevu Me Levu Na Veitalanoa Kei Na Matanitu, Kabani
Oqo me baleta tiko ga na kena sa vakarau lai caka na cakacaka ena Mount Kasi.
Tukuna o Ratu Jovesa ni ratou a gole yani vua na tabana ni Mineral Resources Department (MRD) ena rua macawa sa oti, ka lai tukuna vua ni sa varau gole yani na Vatukoula Gold Mine.
E kaya ni nona rai e vaka e vakaukauwataki vei ira na gole yani ni kabani oqo ka sega ni rogoci na domodra se nodra dodonu na iTaukei ni qele.
“Keimami vinakata na cakacaka vakadodonu, ka me kua ni keimami vakaukauwataki ena veika keimami sega ni vinakata.”
E kaya ni vinakata vabibi me ratou veitalanoa kei na Vatukoula Gold Mine, na Matanitu, ka me tiko tale ga na nodratou loya kei na dau ni fika.
“E se bera mada ni dua na veitalanoa vinaka me keimami cakava, era sa via mai cakacaka sara e Mount Kasi.”
Tukuna o Ratu Jovesa me kua ni vakatotolotaki na cakacaka, ka mera bulagoci mada na iTaukei ni qele ena veika esa yaco tiko.
O Ratu Jovesa, e sega ni cata na kelikeli, ia e vinakata ga me levu na veitalanoa vata na matanitu kei na kabana ni kelikeli.
“Keimami vinakata me caka vakadodonu ka vasavasava na veitalanoa ka me kua dua na leqa e yaco mai muri.”
E levu sara na vanua ni kelikeli esa cakacaka oti mai kina o Ratu Jovesa, oqo wili kina na qaqara ka vakayacori tiko mai na yasana o Namosi, ount Kasi kei na so tale na vanua e Viti.
MRD
Tukuna na Dairekita ni MRD o Raymond Mohammed ni yavu levu ni veitalanoa vata kei na Tui Wailevu sai koya na kena vakamacalataki na ituvatuva ni matanitu vua na liuliu ni vanua kei ira na nona lewe ni vanua me baleta ga na veqaravi sa yaco tiko ena nona dela ni soso.
“Na lewa ni matanitu laki vakamacalataki qo sai koya na kena mai saumi tikoga na loma tarotaro ni vanua me baleta na nona veiqaravi Tuimaisalaena vuku ni cakacaka ni vakadidike.”
E kaya o Raymond ni sa mai nona talega na madigi ni veidigidigi ni Mt Kasi Tender Assessment Committee na Vatukoula Gold mine ka me sa na saga yani me dua na nona laiseni ni vakadidike me baleti Mt. Kasi.
E tomana ni tukutuku dina e vakaraitaka tiko o Ratu Jovesa ni se bera dina ni levu na vakayaco bose (consultation) e vakayacori ena nona vanua.
Tomana ka kaya ni vuna levu na kena yaco mai na mate dewa qo na COVID-19 ka vakatabui tu kina vakamatanitu na veitosoyaki se vakasoqoni vata.
“Ia, sa qai dola sara ga na veilakoyaki kei na vei vakasoqoni vata ena vica na macawa sa oti sa basika sara yani vua na Tui Wailevu kei ira na nona lewe ni vanua na tabana vakamatanitu me laki tomani na cakacaka ni veitalanoa se consultation.”
E vakadeitaka o Raymond ni se bera ni vakadeitaki na gauna mena tekivu kina na cakacaka.
E kaya ni se qai vakarau lako curuma na Vatukoula Gold Mine e so na tuvatuva e lavaka na matanitu ka taura tiko e dua na gauna.
“E kena i balebale ya ni se bera ni vakadeitaki na tiki ni siga se na gauna me na tekivu kina na nona veitalanoa na kabani na Vatukoula Gold Mines Ltd vei ira nai taukei ni qele kei na kena tekivu na cakacaka ni vadidike e Mt Kasi.”
EIA
Me baleta na Environmental Impact Assessment (EIA) e kaya o Raymond ni sega ni dodonu me qaravi ena gauna oqo baleta ni se bera ni soli na dodonu vua na kabani me cakacakataka na vanua ena cakacaka ni vakelikeli se mining.
“Na laiseni ni vadidike e kena i balebale ni lai dikevi ga na noda vanua se na kena laki qarai ga se cava na iyau talei e tu kina. Na cakacaka oqo e qaravi ga kina na EMP (Environment Management Plan).
Era na qai kila na kena matata ni yaco yani na veivakararamataki.”


text:
Ofa
Na ofa e dua na iyaya ni cakacaka triangular, ka sa vaka e dua na muataka waqavuka, ka dua vei ira na ono e na kena misini rawarawa. E rawa ni vakayagataki me rua na iyaya se tiki ni dua na iyaya, laveta cake e dua na iyaya, se taura e dua na iyaya. E cakacaka ena nona saumaki e dua na mataivalu ka vakamalumalumutaka na kena perpendicular ki na kena inaki eso. Na vakamisini yaga me baleta e dua na Ofa e dau solia na ratio ni kena sa mai baba ki na kena rabana. E dina ni dua na ofa lekaleka ena dua na tutuni rabailevu e rawa ni cakava vakatotolo e dua na cakacaka, e gadrevi kina e levu cake sara na kaukauwa mai na ofa ni tutuni.


text:
KAVETANI NI TIMI NI MARAMA ENA SUPER RUGBY O BITILA TAWAKE.
Written by Maria Solomone on March 4, 2022
Esa mai digitaki Bitila Tawake me na kavetani taka na timi ni marama ki na sotasota ni Super Rugby na Fijiana Drua,ka kena i sevu vei ira na noda marama ena siga ni mataka ena sota kei na timi ni Rebels.
Bitila Tawake-pc:gettyimages.dk
E kacivaka na dauniveivakatavulici o Senirusi Seruvaskula e 19 na yaca mai na 23 na lewe ni timi digitaki,ka ratou sa dau qito oti ena sotasota mai vanuatani,ka ra sa bau lewena oti tale ga na sotasota ni Fijiana XV’s ena Rugby World Cup qualification na 2019.
Timi era digitaki qo eso era sa qito tiko mai valagi ka so era qito tiko ga ena noda vanua,me vakataki Vika Matarugu, Jiowana Sauto, Sereima Leweniqila, Merewalesi Rokouono,Roela Radiniyavuni.
Na Fijiana Drua rau na calidi kei na timi ni Rebels ena 5.30pm ni mataka mai na Endeavor Hills Rugby Club Grounds e Malevani.
Ena so tale na sota ni mataka,Reds kei na Western Force ena 8.35pm, Brumbies sota kei na Waratahs ena 6.15pm.
Timi ni Fijiana Drua: Vika Matarugu Jiowana Sauto Karalaini Naisewa Doreen Narokete Jade Coates Sereima Leweniqila Ema Adivitaloga Bitila Tawake (Captain) Rusila Tamoi Merewalesi Rokouono (Vice Captain) Vitalina Naikore Mela Matanatabu Litiana Lawedrau Kolora Lomani Roela Radiniyavuni Reserves: Mereoni Namositava Keleni Marawa Joma Rubuti Torika Vakalala Teresia Tinanivalu Rejieli Uluinayau Timaima Ravisa Temalesi Sigarara
Varorogo tiko ga mai ena Vitifm.
source:fijivillage


text:
Timi kece, Tukutuku baleti koya na Dauqito, Na itukutuku buta katakata kei na retio yaloyalo
Koronivuli e Niu Siladi
About the team
E matataka tiko na Koronivuli e Niu Siladi na imatai ni kalawa ena ikabakaba ni qito rakavi e Niu Siladi, ka vakamatautaki ira tiko na cauravou ena ivakarau kei na mataqali bula ni timi ni vanua e Niu Siladi. E vuqa na dau qito era rawaka ena ivakatagedegede cecere ni qito ka ra rawata na veidokai vakamatanitu e cecere cake era a tauyavu yani ena timi ni Koronivuli e Niu Siladi.


text:
Bula dredre au sotava
Yaco meu sa qai kila
Niu duidui mai vei iratou
Sega niu lewe ni vuvale ya
Balavu dina na gauna
Ni neitou tu vata mai
Na vosa ni cudru
Me mai tamusuka,
Ka vuna na noqu kilai
Rui kabukabu tabogo
Na veika e baleti au
Ni veisusu au a sotava
E sega ni mai vei tamaqu kei nau
Na dina e a vunitaki
Sa voto e lauti au
Na kena momosi au mai vakila
Niu yalani mai vei kemudrau
Ciqoma nai tukutuku
Ni vei-vosaki koya
Au gole vakatikitiki
Meu vunitaka noqu rarawa
Dabe e batini wai
Na taro e roro tu mai
Rau tiko e vei ko tamaqu kei Nau
Isa ke rawa me bau kilai
Vakasarava na drodro
Ni wai ena tobu koya
Kau vakila ni tarai au
Na kena cagi e batabata
Vaka ga na turu se droro
Ni wai ni mataqu ki ra
Na vei vosa mosi e tau kau rogoca
Sa vuna meu velavela
Au sa na ia, ka lesu
Ia meu na lesu tu ki vei
Se meu na laki karoni
Ka maroroi e ligai cei
Na manumanu ra lomani
Vei ira na kedrai taukei
Au mai biliraki e tuba
Meu yali, meu ciri ka vakasesei
Au sa ciqoma na veika
Au mai sota kaya eke
Na noqu vakaloloma
E vakaevei na kena dede
Vinaka na veisusugi
Tou sotava na kena dredre
Au sa gole me u qara bula
Ni u sa sega niu qai ciqoma e ke (repeat)


text:
Na veitiki taucoko ni misini oqo era dau vakayagataki ena iyaya e vinaka sara,iyaya vakacurumi mai,vakadeitaka na gauna balavu ni cakacaka.
Na yago vakamisini e ganita vinaka,rairai totoka ka vakabula na tikina.
Ena rawa ni cakacaka ga vakataki koya,vakalailaitaka na cala ni cakacaka,kei na vakatorocaketaki ni cakacaka vinaka.
Vata kei na tabana ni veisele Vuku,rawarawa ni cakacakataki kei na qarauni ni itukutuku ni cakacaka,veiganiti me baleta e vuqa na gone ka se qai vulica.
E levu cake sara mai na ka e tu ena neimami ka buliyavu ni ivoli 15 na veiyabaki e rawati kina na kila ka vakakina e vuqa na neimami ivoli sa veisoliyaka yani na CES sitivikiti. E tiko na neimami dau caka iyaya ni caka iyaya ena caka misini ni vakasosolo, me vaka na kena vakaleweni na misini, 2012.
Keimami dau caka misini ni ivolavakarau, misini vakaikoya kei na misini ni cakacaka vakaikoya. O na raica tiko mai vei keitou e dua me sotava nomu ituvatuva vakailavo kei na rawaka ni cakava.
Keitou na dusimaki ira na kasitama ena ivakarau ni kena vakacurumi se vakavinakataki na misini. E vuqa vei ira na noda kasitama era na vakacegui keda. E vakadeitaka cecere na noda cakacaka.
Yalovinaka biuta tu mai na nomu itukutuku ni veitaratara ka keitou na veitaratara yani vei iko ena loma 24 auwa.


text:
ITAUKEI - STATEMENT BY THE PERMANENT SECRETARY FOR HEALTH & MEDICAL SERVICES DR. JAMES FONG - 28.04.21
28/04/2021
Bula Vinaka.
Me'u na tekivu nikua ena itukutuku vinaka – Eda sa vakuria eso tale na iyaragi vovou yaga ki na noda iyaragi bulabula me na vukei keda me vakarabailevutaki, ka vakatotolotaka, na noda vakadidike baleta na COVID-19. Mai na 9:00 ena mataka nikua, eda sa ciqoma kina e va tale na GeneXpert misini vou o, ka tiko kina na kaukauwa me na cicivaka e 384 vakacaca na vakadidike ni COVID-19 ena 24 na auwa.
Ni cokovata na kaukauwa vou oqo kei na kaukauwa ena gauna oqo sa rawa ni cicivaka tiko ena gauna oqo e 1,128 na vakadidike ena dua na siga ena noda vanua. Na kena vakalevutaki na kaukauwa oqori ena vakadinadinataka na bibi ni da rai ki liu, ka vakainakitaka na noda sasaga voli ena veikisi ka vakamuria ka sa vakadinadinataki ni veitauvi. Eda sa tekivu vakayagataka tiko vakavinaka.
Nikua na vanua eda tu kina, ni oti e 685 na vakatovotovo se vakadidike ena kena volau kei na 20,201 na lewenivanua era vakadikevi nodra bula ena noa, sa rua kina kisi vou ni COVID-19 me mai ripotetaki
Edua na tamata, na noda ika 110 ni kisi, e dua tiko na kauwai baleta, ka na gadrevi kina vua eso tale na ikuri ni veivaqaqai kivei ira na nona veitaratara me vakadeitaka kina kevaka esa semati oti okoya ki na so tale na kisi yavala. O koya e dua na yabaki 53 dausasamaki ena Valenivolavola ni Yasana o Ra,ka vakila vua na ivakaraitaki ni COVID – ena nona kisi, e vakila na mosi ni yago–ena nona sikova na Nanuku- Health Centre ena ika 24 ni Epereli. Sa vakau o koya ki na tabanalevu vakagalala ena Valenibula o Lautoka, me vaka na iwalewale tudei ni veiqaravi.
Taumada, au vinakata me'u vakavinavinaka ki lewenivanua oqo. A vakila na ivakatakilakila, ka ripotetaka. Oqori sara ga na ka dodonu me vakayacora. Sa raici tiko vakavuniwai ka sega ni qai vakarerei vei dua. Ratou sa dikevi na nona vuvale. Ka sa taqomaki cake sara ko Viti baleta na veika oqo.
Era sa vakadikevi taucoko na lewe ni nona matavuvale mai na koronivuli ni Ra Special school vata kei ira na Ovisa era taqomaki tiko ena vanua ko ya. Na Tabana ni Ovisa eratou sa tauyavutaka talega ena koro ko Naiserelagi, ko ko Nanuku kei na tikotiko e Dokonavatu na vanua e vaka-wasewase. E 50 lewenivanua esa vakatakilai oti ena veitaratara taumada kei na ikarua ni veitaratara ka ra sa vakadikevi ena matetaka kei na ivakatakilakila. Era sa vakasalataki taucoko na lewe ni matavuvale mai na Koro o Nanuku, na koro o Naiserelagi kei na itikotiko e Dokonavatu me ra tiko ga e vale me yacova ni sa laurai tale mai.
Eso beka mai kea era a veitaratara beka kei na tamata oqo. Eda gadreva na lewenivanua e Viti eda vakaitikotiko ena yasayasa vaka Rakiraki me da qaqarauni ki na ivakatakilakila cava ga e rawa ni yaco kina COVID-19; ia kevaka o vakila tiko niko malumalumu, muria na ka e cakava na turaga oqo ka sikova na vanua ni dikevi e voleka se qirita na vanua ni veiqaravi ni Bula ena158 meratou lako mai na tabana ni bula kina nomu vale. Era tiko na vanua ni vakadikevi ni bula ena valenibula e Rakiraki, valeniwai e Nasau, valeniwai e Namarai, valeniwai e Nanukuloa kei na loma ni tauni e Rakiraki etiko kina edua veibasai na siteseini ni ovisa. Ena vanua cava ga o lako kina, raica mo waqaca tiko na nomu careFIJI app.
Na ikarua ni kisi vou ena gauna oqo e makare vinaka sara: A tiko tale e dua na tagane yabaki 25 ena vale nei koya na marama mai Makoi, na ika 95 ni neitou kisi. Keitou a tauyavutaka ni sa ikoya e dua na veitaratara voleka ena neitou vakadikeva, ka keitou vakadikevi koya ena vuku ni veitaratara voleka oya veitalia ga ni sega tu na kena ivakatakilakila. A tiko mai Makoi mai na ika 12 ki na ika 19 ni Epereli a gole yani vei Vunimono, o Nausori ka laki raici mai kina. Sa tiko oqo e 4 na timi me keitou vakadevi ira kina vakayavutaki ena nona itukutuku makawa ni veilakoyaki. Sa vakagalalataki o koya ki na dua na tabana ni vakagalalataki ena Colo –i- Suva. O ira na nona dau veitaratara taumada era sa vakadikevi talega mai na Colo - i -Suva.
Oqo e dua na tikina bibi me da kila. Na mana ni neitou vakamuria vakavinaka na veitaratara sa vakavuna me keitou kunea na turaga oqo ka tarova na tete ni mate mai Makoi. Sa kena ibalebale moni vakarau moni vukei keitou ena gauna ni sa qiriti yani kina. Solia vei ira na itukutuku matailalai ni nomu veitosoyaki kei ira na tamata o sa veitaratara kei ira. Oqo ena taqomaki iko kei ira na wekamu mai Viti.
Oqo e kauta mai na iwiliwili taucoko ni kisi e COVID e Viti ki na 111 mai na imatai ni gauna a vakatakilai kina na imatai ni kisi ena ika 19 ni Maji 2020. 44 na kisi oqo era sa vakagalalataki tiko nikua ni bula tiko na mate veira.
Eda na tiko ga ena dua na gauna ni vanua wasei ena taqomaki baleta ni rua na kisi vou oqo e tukuna vei keda ni mate oqo esa tete ena veiyasai Viti. Na rua na macawa oqo ena vakadeitaka na rua na vula vei Viti ka dodonu meda vakaitovo me vaka eda sa tauvi COVID19, dina kevaka esega ni dua na kisi ena noda tikotiko ka sega nida vakila edua na ivakatakilakila. Meda dara noda matavulo, tiko e vale ka waqaca na noda careFiji app-ona vukea na bula ni tamata.
Me vukea na noda vaqaqa na veitaratara, ena taba tiko ena niusiveva kei na ivolamata ni Fijian Government na lisi ni veivanua kece ka keitou vaqaqa ena veitaratara. Oira na lewenivanua era tiko voli na vanua kei na gauna oqori mera qiriti na 158.
Ena veikisi vovou kece sara, na leqa oqo e dau vakavuna e dua na inaki vou ka vakaibalebale vakalevu cake me baleta e levu na lewenivanua e Viti. Sega walega vei ira na lewe ni matavuvale, ia vei ira na wekada, kei na veitikotiko raraba. E vuqa vei keda eda sa rogoca oti na lawa taumada ni noda taqomaki tiko e liu. Ia e vuqa beka vei keda ena rawa ni vakaleqai keda na noda na vakanuinui ena veitaqomaki vakabalavu mai na yabaki sa oti nida valuta ka taqomaki keda rawa mai na COVID-19 ka sa da luluqa beka noda sabai keda ka sa dodonu me vakananumi talega vaqo:
Lawa naba dua sa ikoya mo tiko ga e vale vakavo ga ke sa tiko e dua na inaki bibi mo biubiu kina.
Mo kakua ni waki ira vata e dua e sega ni tu vata kei iko.
Me kakua ni vakayacori e dua na qito ena dua na mataqali tamata.
Vakavo ga ena veisoqoni ni veibulu lailai, ena sega ni vakatarai me vakamatautaki e dua na soqonivata. Na kena dina mo kakua ni lako voleka mai e rua na mita ke rawa niko vukea.
Na vanua cava ga o lako kina ena taudaku ni nomu vale, sa dodonu vakayagataka edua na matavulo.
Savata vakavinaka ka wasoma na ligamu. Vakayagataka na wainimate ni ko raica.
Me ra dau sogo na veibisinisi era sega ni tiko ena lisi ni veiqaravi bibi.
E sega ni dodonu mo wasea bilo ni yaqona se tavako. Na veitaratara vakatamata yadua -- na veivosaki sega ni dau veivakamatavulotaki - ena rawa ni vakaleqai iko.
Yalovinaka ka lavetaka mai na careFIJI, ka mo dolava se waqaca sara tikoga ni ko sa tu ena veivanua raraba. E sega ni vakayagataka na batiri kei na ilavo ena talevoni. Na ka ga e gadrevi kina o sa nomu tu vakarau mo vakayagataka.
E vuqa na lewenivanua era kerea me keitou vakalawataka ne neitou ivakasala se ivakaro. Eso na ka erawa ni vakalawataki. E rawa ni keitou biuta na sabai ni vanua ena veisaqata. Erawa ni da vakadreta na vakamatavulo. Ia eda nanuma ni na rawata na matanitu me dikeva kece na talevoni, vale se valenicakacaka ena noda vanua? Keitou na sega ni rawata.
Ia oi kemuni na lewenivanua -- e rawa ni oni cakava vei kemuni na veika oqo me vakamatautaki. Kevaka meda na dui vakamuria na lawa oqo vakaikeda, eda na sega ni gadreva e dua tale na cakacaka vakalawa--ka da na vakadruka tale na vairusi oqo.
E dodonu vei ira kece e Viti me ra bulataka na itavi ni tamata yadua me ra savata na ligadra, dara na nodra matavulo, lavetaka naFIJI -- KA VAKADEITAKA NI SA DOLA -- ka taqomaka na yawa ni yagodra mai vei ira tale eso.
Ena sega ni rawa ki na Tabana ni veiqaravi me vadreti kemuni mo cakava na veika kece oqo ena veigauna taucoko. O kemuni duadua ga o ni rawata. Na Tabana ni veiqaravi oqo ena sega ni rawa ni yalana na katuba ni nomu vale, ia e rawa ni o vakatulewa vei ira era curu yani ka curu yani i tuba. Era na sega ni rawa ni raici iko na noqu timi ka wilika na sekodi o na taura me savata kina na ligamu; o na rawa ga ni vakadeitaka mo savata vakavinaka na ligamu.
Sa na vakaqaqacotaki cake na veitosoyaki ena veivanua vakatabui me tekivu nikua. Na soli na gauna moni veilakoyaki kina ena vanua oni vakaitikotiko kina ka sa na sega ni vakatarai na motoka usa pasidia mera tgakosova na veivanua vakatabui oqo. Tekivu nikua na pasi ni veilakoyaki ena vanua vakatabui ena solia na Tabana ni Bula. Oqo ena vakatarai vei ira na gadreva dina ena inaki bibi, se baleta na leqa vakatotolotaki e valenibula se ka bibi wilikina na veiqaravi ni veibulu. Na yacadra na tauvimate era gadreva na raici vakavalenibula ena mate ni ivi (kidney) esa tiko veiratou na ovisa ena lati ni vanua vakatabui. Ia sa kerei oira na tauvimate oqo mera tiko vakadua ena loma ni 14 na siga oqo. Na usani ni wainimate se kakana ena rawa ni veisautaki ena iyalayala ni vanua ka dodonu me vakarautaki na kena vakau kei na kena ciqomi vei ira na kerea mai.
E dua tiko na vuna eda dolava tiko kina na sitoa volitaki kakana, baqe, kemisi -- me rawa kina vei ira na tamata me ra volia na veika yaga veiira, me vaka na kakana me ra kania kei na wainimate vakavuniwai era gadreva. Ena loma ni vanua vakatabui keitou cakacaka vata tiko keiira na daunibisinisi me rawa vukei na lewenivanua ena veika era gadreva ena vanua vakatabui era tiko kina. E sega ni dodonu me dua e vakaiulubaletaka na nona biuta e dua na vanua vakatabui me rawa kina ni yacova na veiqaravi oqo.
E dua na ka nuiqawaqawa levu ni lewenivanua, kei na tabana vakaitukutuku raraba, me baleta na yadra mai na vanua ni vakagalalataki ka tekivu mai kina na veitalanoa ni mate dewa oqo. Yalovinaka, e sega ni gauna oqo ni veidusi se veibeitaki oqo.
Na dina ni oira na yadra ena vanua ni vakagalalataki era veiqaravi ena iyalayala ni vanua me rawa ni valuti kina na COVID-19 ka taqomaki noda vanua me dua na yabaki taucoko, ia tauri ira talega edua na malumalumu ni veiqaravi ka vakatarai kina na mate dewa oqo me dro mai Viti Levu. Ka sa vakadinadina ni mate oqo esega ni loloma se veivosoti ena dua walega na malumalumi ni veiqaravi se cakacaka ni guileca.
Kevaka erawa ni yaco vei ira, erawa ni yaco vei iko. Yalovinaka mo vakarauvinaka. Vakamuria vinaka na ivakaro kece sara me baleta na tiko bulabula eda vinakata me vakaoti vakatotolo. Eda gadreva mera tiko kece evale na lewenivanua me rawa ni yaco kina oqo. Na levu ni noda vakamuria vinaka na totolo ni noda valuta ka taqomaka noda vanua mai na COVID.
Ena loma ni matanitu raraba, e vuqa na Viti -- era sa lomaleqataki ira tiko kei ira era dau lomana -- era sa vakasalataki keitou sara tiko vakalevu. Au mai ciqoma eso na itaba ni kua mai na Yasana o Serua mai vei ira na iliuliu vakaitikotiko ena nodara sa vakatabuya na curu yani ni tamata kina matavuvale ena vanua o ya. E sega ni dua e tukuna vei iratou me ratou vakayacora. Era sa vakayacora oqori ena inaki rawarawa era kauwai kina me ra taqomaka na nodra itikotiko raraba.
Na noda Parai Minisita e sa gadreva tu me vakadeitaka ni yacova yani na itukutuku oqo ena veiyasai Viti yadua e gadreva me rogoca, sa kerea kina o koya me vakadewataki na itukutuku taucoko oqo ki na ivosavosa ni ivosavosa. Au vakayaloqaqataki ira na iliuliu mera vakasaqara mera vakauqeta vakatotolo ena loma ni nodra itikotiko raraba mera wasea na noda itukutuku, ka qai vakayacora e dua me vinaka cake ena nomuni raica ni vakayacori na ivakarau ni noda bula ena itikotiko raraba.
Era se tikoga eso ve keda era nanuma tiko ni sega ni na tarai ira na leqa oqo. E levu talega na tamata ena veiyasaia vuravura e vakakina nodra rai ni bera ni vakavuleqa ena nodra vanua na COVID-19. Na nodra cala eda vuli mai kina. Na lesoni oya me kua nida didivara kina. E dodonu meda sotava na kena dina e matanavotu – baleta ni bolei kina na nodra bula e udolu na lewenivanua e Viti. E levu na bolebole oya e esega tikoga ni wili rawa qai sega ni dua vei keda e rawa ni galala mai na kena revurevu.
Sa dodonu me keirau na sotava na veika dina eda sotava – ka keitou sotava e dua na veivakarerei dina ki na nodra bula e udolu vakaudolu na Viti. Eso na veivakarerei oqori e se sega ni cudruvi rawa ka sega ni dua vei keda e sega ni taqomaki mai na kena revurevu rerevaki.
Ia, sa tiko talega ena noda vunilagi e dua na nuinui vou. Sa yaco mai Viti na otioti ni usa wainimate ni veicula esa vitai tiko e daidai mera na qaravi taumada kina na tauvimate bibi.Emna qalevu tale na usausa wainimate ni veicula ena usa mai waqa.Sana levu tale na lewei Viti era na taqomaki kina.
Ni oti e 30 na siga ni osooso ena yabaki sa oti eda raica kina na solibula lekaleka ena rawa ni vakasuka ena loma ni vanua -- eda a vakayagataka e dua taucoko na yabaki mai na osooso lailai oqo ena noda itikotiko.
Au sega ni yalataka rawa ni vakatatabu oqo ena totolo sara ga.
Ia au sa rawa ni yalataka vei kemuni oqo: Era na vakabula na bula ni lewenivanua. Mo muri ira. Vukei keimami me keimami taqomaki Viti.
Ni oti na nona vakarautaka o Dr Aalisha e dua na ikuri ni veivakavoui ena neitou kisi, eda sa na taro tiko. Me kakua ga ni buturaki e dua na vanua eda sa kovuta oti -- me vaka e sa mai dua na ivakarau makawa -- keimami kerea tiko na veimatabose ni vakauitukutuku me ra tarogi ira yadua. Yalovinaka, me da raica matua mada na veika e vakadinadinataki ena veiqaravi vakavuniwai.
Vinaka vakalevu


text:
Featured
E sa beitaki na draiva yabaki 28,koya a kilakasamitaki ni a vakavuna na nona a leqa na tagane yabaki 29,koya a coqa mai Coloisuva ena mua ni macawa sa oti,ka sa rairai oti mai ena mataveilewai e Nasinu ena siga nikua. E a beitaki na tagane koya ena dua na cala ni draiva ena i […]
Era sa maqusa na goneyalewa ka sa mai kacivaki na yacadra mera lewena na timi ni netball ni Viti kina sotasota kina 2022 Nations Cup e Sigapore. Na sotasota oqo ena tekivu ena Tiseba ka va kina i-ka tini nisiga. Sai koya oqo na yacadra na goneyalewa – 1.Unaisi Rauluni [vc] 2.Matila Vocea 3. Lydia […]
E sa na lutu tiko nai sau ni waiwai na (unleaded)ena siga na mataka,ka sa na kena i sau vou e $2.77 dua na lita,ia,e sa na tubu cake tiko nai sau ni diesel ena 9 na sede,ka sa na kena i sau vou tiko ni mataka e $3.06. Nai sau vou ni Pre-mix sa […]
Veilewaitaki na Meta, na kabani ka taukena na Facebook, Instagram kei na WhatsApp ena 265 na milioni na Euro se 228 na milioni na Paodi –€265m (£228m). Veilewaitaki ratou na Irish Data Protection Commission se IDPC. Na itotogi oqo e vu mai na kena tabaki ena mona livaliva na veika e baleti ira na milioni […]
Ratou kune e tolu ka ratou vodo butako [stowaway] ena dua waqa ena loma ni 11 na siga mai Nigeria ki Spain. E tukuni ni ratou vodo toka ena ‘rudder’ ni waqa me vaka e ratou tabaki toka oqo e ra. E tabaki ratou e dua ka cakacaka vaka coastguard. Ratou vakau sara ki valenibula […]
Vakilai tiko mai Hawaii ena gauna oqo e dua na ka matalia ena kena kacabote tiko e rua na ulunivanua [volcano] ena delana e rua e Mauna Loa kei Kīlauea. Mauna Loa, e tukuni ni koya ka kena ka levu duadua ena noda vuravura [ the world’s largest active volcano]. E tukuni ni sa oti […]
Vakaraitaka na dauniveivakatavulici ni noda matatimi ni Fiji Airways Men’s National 7s, ko Ben Gollings,ni ratou sa vakanamata tiko ena kena sagai,nai matai ni tutu ena sotasota ni World Sevens Series ni oti na Dubai kei na Cape Town 7s. Vakabauta o Gollings ni vica na vanua,eratou a dau malumalumu tu kina oya na kena […]
Asian Pacific 7 series:pc-Asian Rugby Mai qaqa na nona timi na noda kavetani ni timi ni Viti leyavitu e liu o Osea Kolinisau,na timi ni marama mai China ena sotasota ni Asian Pacific Womens 7s Series,ka vakayacori mai na Al Ain Amblers Rugby Club mai na United Arab Emirates. Vakaraitaka toka eso na i vadi […]
Vakadeitaki nira mai mate e 8 na lewenivanua ena sisi ni qele ena yanuyanu o Ischia e Itali ena Vakarauwai. Tukuni ni vakacacani talega na veivale kei na gaunisala ni veitosoyaki. Ratou se yali tiko e 5 ena gauna oqo. Sa solia nona itukutuku na Prime Minister ko Giorgia Meloni kei na kena biu na […]
‘VOQA KEI VIQA DOMONI’ – Oqo na matasere ka liutaka tiko o Apisai Waqa,ka vuqa sara na nodratou sere vovou era dau mai tavoci tiko ena VITIFM,ka levu sara era dau taleitaka. ‘TURAGA TAU’ -Na sere oqo e talanoataki kina na nodrau veidomoni e dua na turaga ni Tailevu ni siga, kei na nona marama […]


text: 9 Au mani vakananuma e lomaqu na ka kece qo au qai kila nira tiko ena liga ni Kalou dina+ o ira na yalododonu kei ira na vuku, kei na nodra cakacaka. Era sega ni kila na tamata na loloma kei na veicati e yaco e liu vei ira.2 E tautauvata na ka e yacovi ira kece,+ na yalododonu kei na tamata ca,+ na tamata vinaka kei na tamata savasava, vaka kina o koya e sega ni savasava, o ira na vakacaboisoro kei ira na sega ni vakacaboisoro. Erau tautauvata na tamata vinaka kei na tamata ivalavala ca, o koya e bubului kei koya e qarauna nona bubului.3 Qo kece na ka vakatuburarawa e yaco ena ruku ni matanisiga: Ni dua vata ga na kedra itinitini,*+ e ca tale ga vakalevu na lomadra na tamata, e sesewa na lomadra ena gauna era bula tiko kina ra qai mate!4 E tiko na nodra inuinui o ira kece na bula tiko, ni vinaka sara na koli bula mai na laione mate.+5 Era kila na bula tiko nira na mate,+ ia o ira na mate era sega sara ga ni kila e dua na ka,+ sa sega tale na kedra isau ni sa guilecavi na ka era dau nanumi kina.+6 Sa oti tale ga na nodra loloma, kei na nodra veicati, kei na nodra vuvu, sa sega tale nira vakaivotavota ena dua na ka ena ruku ni matanisiga.+7 Mo lako, mo kania na kemu ena marau levu, mo gunuva na memu waini ena yalomarau,+ ni taleitaka na Kalou dina na nomu cakacaka.+8 Me vulavula* tiko ga na nomu isulu, me kua ni yali mai ulumu na ilumu.+9 Mo marautaka na bula kei na watimu o lomana+ ena gauna kece ni nomu bula wale e solia vei iko na Kalou ena ruku ni matanisiga, na gauna kece ni nomu bula wale, qori na nomu ivotavota ena nomu bula kei na nomu cakacaka kaukaua o oga kina ena ruku ni matanisiga.+10 Na ka kece e cakava na ligamu mo qarava ena nomu igu taucoko, ni sega na cakacaka se na vakasama se na kilaka se na vuku ena iBulubulu*+ o lako tiko kina.11 Au raica e dua tale na ka ena ruku ni matanisiga, nira sega ni qaqa tu ga ena veitau na yavatotolo, se ra qaqa tu ga ena ivalu o ira era kaukaua,+ se ra kana tu ga o ira na vuku, se ra vutuniyau tu ga o ira na ulukaukaua,+ se ra vakadonui tu ga o ira na kilaka,+ ni dau yacovi ira kece na gauna kei na ka e sega ni namaki.12 Ni sega ni kila na tamata na nona gauna.+ Me vaka ga na ika e coko ena lawa ca kei na manumanuvuka e coko ena dai, era coriti vaka kina na luve ni tamata ena gauna ca, ni yacovi ira vakasauri.13 Qo tale ga na ka au raica me baleta na vuku ena ruku ni matanisiga, e lauti au sara ga:14 E dua na koro lailai era lewe vica ga na lewena, e lako e dua na tui kaukaua me valuta, e wavokita qai tara kina na bai lelevu.15 E laurai ni tiko e loma e dua na tamata dravudravua ia e vuku, e vakabula na koro ena nona vuku. Ia e sega ni dua e nanuma na tamata dravudravua+ oya.16 Au kaya lo ga: ‘E vinaka na vuku mai na kaukaua,+ ia e beci na nona vuku na tamata dravudravua, e sega ni muri na nona vosa.’+17 E vinaka me muri na nodra vosa malua na vuku mai na nona kaikaila o koya e lewai ira na lialia.18 E vinaka na vuku mai na iyaragi ni ivalu, ia e dua wale na tamata ivalavala ca e rawa ni vakacacana e levu na ka vinaka.+


text:
Na mataveilawa oqo e vakayagataka na cookies me vakatorocaketaka na nomu kila. Keitou na nanuma ni o sa donu ena ka oqo, ia e rawa ni o gole tani ke o gadreva.CiqomaWilika Eso Tale
Veika Vakaitaukei & Lawatu ni Cookies
Raici Vakararaba ni Veika Vakaitaukei
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Sa ka bibi sara na cookies e gadrevi me cakacaka vinaka kina na mataveilawa. Na iwasewase oqo e okati walega kina na cookies ka na vakadeitaka na kena cakacaka taumada kei na veika taqomaki ni mataveilawa. Na cookies oqo e sega ni maroroi kina e dua na itukutuku vakatamata yadua.
Ke dua na cookies ka na sega soti ni gadrevi me cakacaka kina na mataveilawa ka vakayagataki vakatabakidua me kumuni kina na itukutuku ni tamata yadua ena ivakadewa ena iyaya ni vakatotolo, itukutuku, eso tale na lewenivola era vakacurumi era vakatokai me cookies sega ni gadrevi. Sa dodonu me na vakadonuya taumada o koya e vakayagataka ni se bera ni o vakayagataka na cookies oqo ena nomu mataveilawa.


text:
120,173 NA LEWENIVANUA ERA SA CULA OTI ENA BOOSTER SHOTS.
Written by Maikeli Radua on April 12, 2022
Photo: File
Me yacova tiko mai ena siga e na noa era sa cula oti e rauta ni 120,173 na lewenivanua ena booster shots.
Vakaraitaka na Tabana ni Bula ni gauna qo sa na rawa ni o cula ena Booster Shots ni oti ga mai e 3 na vula ena nomu cula oti vakarua ena Covid 19 vaccine, ka sa sega tale ni o waraka me 5 na vula vaka e liu.
Sa tu vakarau talega na tabana ni bula me veicula ena Moderna Vaccine kei na Pfizer vaccine ena booster shots.
Kena i tukutuku matata rogoca kece ena Vitifm 92.2FM/92.6FM/92.0FM


text: 1 Levu na gauna, levu tale ga na sala e dau vosa kina na Kalou vei ira na tukada ena veigauna sa oti, era dau matataki koya kina na parofita,+2 ia ena iotioti ni veisiga qo, e vosa vei keda ena vuku i Luvena,+ o koya e sa lesia me taukena na ka kece,+ ena vukuna tale ga e buli kina na ka kece mai lomalagi kei vuravura.*+3 Na Luvena qo e vakaraitaka vinaka sara ga na lagilagi ni Kalou,+ e ucui koya vinaka,+ e vakabulai ira tale ga na ka kece ena mana ni vosa ni Kalou. Ni sa vakasavasavataki keda oti mai na ivalavala ca,+ sa qai dabe sobu ena ligaimatau i koya e Lagilagi mai lomalagi.+4 O koya gona, e sa uasivi ira na agilosi,+ e taukena kina e dua na yaca e vinaka sara mai na yacadra.+5 Me kena ivakaraitaki, na agilosi cava tale e bau kaya vua na Kalou: “O iko na luvequ, nikua au sa na wili meu tamamu”?+ E kaya tale: “Au na tamana, ena luvequ tale ga o koya”?+6 Ia ni tala tale mai vuravura na nona Ulumatua,+ e kaya: “Mera vakarokoroko* vua na agilosi kece ni Kalou.”7 E kaya tale ga me baleti ira na agilosi: “E vakavuna mera kabula kaukaua na nona agilosi, kei ira na nona dauveiqaravi+ mera yameyame ni buka.”+8 Ia me baleta na Luvena: “E nomu idabedabe vakaturaga na Kalou+ me tawamudu, na ititoko tale ga ni nomu Matanitu e ititoko ni yalododonu.*9 O vinakata na ivalavala dodonu, o cata ni beci na lawa. Oya na vuna e uasivi kina na nona lumuti iko+ na nomu Kalou ena waiwai ni marau ni vakatauvatani kei ira na nomu itokani.”+10 Kena ikuri: “Ena ivakatekivu, kemuni Turaga, oni a biuta na yavu kei vuravura, na lomalagi tale ga e cakacaka ni ligamuni.11 Era na rusa, ia oni na tu ga, era na madra kece me vaka ga na isulu,12 oni na ologi ira me vaka na iovi, me vaka na isulu, era na veisautaki tale ga. Ia oni na dua tu ga, ena sega ni oti na nomuni veiyabaki.”+13 E sa bau cavuta na vosa qo vua e dua vei ira na agilosi: “Dabe ena ligaqu imatau meu vakamalumalumutaki ira mada na kemu meca mera itutu ni yavamu”?+14 Vakacava, era sega ni yalo dauveiqaravi o ira kece qo,+ era talai yani mera qaravi ira era na rawata na icovi ni bula?


text: Na raivotu a soli vei Josefa Simici na Parofita kei Sidini Rikitoni, e Airame, Oaio, ena 16 ni Feperueri, 1832. E tukuni ena itukutuku makawa kei Josefa Simici me ikau ni raivotu oqo: “Ena noqu lesu mai ena koniferedi mai Emeusi, au sa mai tomana tale na vakadewataki ni ivolanikalou. Mai na ivakatakila eso sa ciqomi oti, sa kilai kina ni vuqa na veika bibi e baleta na nodra vakabulai na tamata e sa kau tani mai na iVolatabu, se sa yali ena gauna e sa bera ni biu vata kina. Ia sa macala vakasigalevu mai na veika dina e sa vo toka, ni kevaka ena sauma na Kalou vua na tamata me vaka na nona ivalavala ena bula oqo, na vosa ‘Lomalagi,’ me vaka na kena inaki, me nodra vale tawamudu na Yalododonu, e dodonu me tiko kina e vuqa na matanitu ka sega ni dua ga. O koya, … ni keirau vakadewataka tiko na Kosipeli sa vola ko Joni, keirau qai raica kei Elder Rikitoni na raivotu oqo.” Ena gauna e soli mai kina na raivotu oqo, a vakadewataka tiko na Parofita na Joni 5:29.


text:
Vuravura siti
Na vuravura siti, a kaciva talega e dua na siti kaukauwa, na koro levu, na alifa kei na vale ni vuravura, e dua na siti ka node lalai ena ilawalawa ni veika vakailavo ni vuravura vakailavo veikilai. Na vakasama e lako mai na veivanua kei na vuli cakacaka, kei na vakasama e tauyavutaki kina na vakavuravura, veivakarautaki, kei na vakayacori ena vanua vinaka geographic nomu me vaka e dua na vakaveiliutaki ni bibi ki na kena vakayagataki na ivakarau ni bula veika vakailavo kei volitaka e vuravura.


text:
Keirau na taqomaka na neirau vanua!
Written by Atu Kurumudu on February 26, 2022
Rau sa tu vakarau na veitacini – Vitali kei Wladimir Klitschko me rau na taqomaka na nodrau vanua [Ukraine] mai vei Rusia. E sega ni dua e vulagi vei rau, ni rau a jabeni ni veivacu ena noda vuravura.
Rau lewa tu na vatavata ni “world heavyweight” mai na 2006 kina 2015 na veitacini. E sa yabaki 50 ko Vitali ka mayor sara tiko ga e Kyiv.
Oqo na veika e vakairataka o Vitali:
“It’s a difficult situation, we stand in front of one of the biggest and strongest armies in the world but we have to defend our families, defend our country and defend our cities — we don’t have another choice,” Vitali said.
Tarogi se rawa ni taqomaki koya na matanitu ko Ukraine – qo na ka e kaya : “I believe it. I believe in Ukraine. I believe in my country. I believe in my people.”
Ena itukutuku ka tabaki ena reuters e volai toka kina ni ko Wladimir Klitschko a laki lewena na mataivalu tu vakawawa ni Ukraine ena itekivu ni vula oqo ka tukuna ni lomana vakalevu na nona vanua kei na nona nanumi ira na wekana e vuna kina me na taqomaka ena yalo dina.
source:news.com.au
pic#Tonny Bellew


text:
Sere I Solomoni
Chapter 1
Na Sere Ni Veisere Sa Nei Solomoni Na Kana Magiti. Na Sulamaiti
2 Me reguci au o koya ena i regu ni gusuna – Ni sa vinaka o iko mai na waini.
3 Baleta ni sa boiboi kaloni na nomu i lumu, na yacamu sa i lumu sareguregu: O koya oqo, era sa domoni iko kina na goneyalewa.
4 Tuberi au yani! Keimami na cici muri iko yani. Na Sulamaiti Na Tui sa kauti au mai ki na nona loqi. Keimami na marau ka rekitaki iko. Keimami na nanuma ga na nomu loloma ni vinaka cake mai na waini. Na Sulamaiti Dina taucoko, era sa vinakati iko.
5 Au sa baloa ka matavinaka, oi kemudou na goneyalewa ni Jerusalemi, Me vaka na vale laca mai Kitari, Me vaka na vale latilati i Solomoni.
6 Kakua ni raici au mai, baleta ni'u sa dabuiloa ni sa kati au na matanisiga. O ira na ganequ, era sa cudruvi au; Era sa cakava me'u vakatawa ni were ni vaini, Au sa sega kina ni vakatawa rawa na noqu were ga vakai au.
7 Tukuna mai, o iko au sa lomana, o sa vakani ira tiko E vei na qelenisipi? Era sa dauvakacegu E vei ena sigalevu? Ena cava, me'u dau ubi au tiko kina, me vaka na kena vo ni qele ni sipi? Na Daulomani
8 Kevaka o sega tiko ni kila, o sa rui totoka mai vei ira kecega na yalewa, o sa muria tikoga nai kalawa ni qele ni sipi Ka vakani ira tiko na luveni me, ena yasa ni nona vale nai Vakatawa.
9 Au sa vakatautauvatani iko, noqu daulomani, me vaka na noqu ose yalewa gone ena kedra maliwa na kareti nei Fero.
10 Na balumu sa dravia ka vakai ukuukutaki, Na domomu sa vakaitaube ena wa koula.
11 Keimami na cakava vei iko nai ukuuku koula tuvani vinaka ena siliva. Na Sulamaiti
12 Ni sa dabe tiko na Tui ena nona teveli Na noqu vunikau dauboi, sa solia mai na kena i boi vinaka.
13 Ai vau mura na noqu daulomani ki vei au, ena bogi taucoko, sa davo koto ena maliwa ni sucuqu.
14 Na noqu daulomani ki vei au, sa vaka nai vutu senikau totoka ena veiwere ni vaini mai Enaketi. Na Daulomani
15 O sa rui totoka na noqu daulomani! O sa rui totoka! Sa tu vei iko na yaloka ni mata ni ruve. Na Sulamaiti
16 O sa rui mata vinaka, na noqu daulomani! Io, sa rui vinaka! Na noqui davodavo sa rui ka vou.
17 Na sitari sa i coka ni vale, Sa i sa ni vale na damanu.


text:
Na bula daulomani mareqeti vakamenemenei
Na salusalu boi talei ni matavuvale
Susugi ka tuberi vei rau ga na nomu qase
Me vakananumi vei iko lei noqu tagane
Ni ‘o tubu cake nomu bula vaka na senikau
Totoka vakaoti ni’u raica na nomu I vakarau
Na liga ni loloma lei luvequ mo na dau nanuma
Mo salusalu boi talei e veigauna
Rorogo ni domomu vakacegu na bula au qara
Tagi na yaloqu ni’u nanuma lesu na gauna koya
Mataboko tu na noqu rai au bale wasoma
Sala au colata na rarawa kece au vakila
Galala ni vakanananu
Masuta nomu bula me balavu
Gadreva voli e utoqu na yacamu
Na liga ni loloma e na sega ni taqusi rawa
Na nomu dau nanaumi tu e vale lei noqu tagane
Ciri yawa yani me I takele tu ni nomu bula
Josefa Tiko na luvequ mo na dau nanauma
Galala ni vakanananu
Masuta nomu bula me balavu
Gadreva voli e utoqu na yacamu


text: 7 Ena gauna i Easi+ na luvei Jocame, na luvei Usaia na tui Juta, e lako cake o Tui Risini e Siria kei Pika+ na luvei Rimalaia na tui Isireli me rau valuti Jerusalemi, ia e* sega ni valuta rawa.+2 E lai tukuni ena vuvale i Tevita: “Sa tovata kei Ifireimi o Siria.”E yavavala sara ga na loma i Easi kei na lomadra na nona tamata me vaka na yavavala ni kau ni veikau ni liwava na cagi.3 E qai kaya o Jiova vei Aisea: “Yalovinaka, mo lai tavaki Easi, o iko kei na luvemu o Siari-yasupi*+ ena mua ni isalisaliniwai ena tobu wai e cake,+ volekata na gaunisala e gole ina nodra vanua na dausavaisulu.4 Mo kaya vua, ‘Moni qarauni kemuni, ni lomavakacegu. Kua ni rere, kua ni yalolailai ena vukudrau na mua ni tolonikau sa kubou tu qo, ena cudru katakata nei Risini kei Siria, kei na luvei Rimalaia.+5 Ni ratou nakicataki kemuni o Siria, o Ifireimi, kei na luvei Rimalaia, eratou kaya:6 “Tou lako cake me datou valuti Juta, me datou basuraka,* me datou vakadruka* me nodatou, tou qai lesia na luvei Tapeli me kena tui.”+7 “‘Qo na ka e tukuna na Turaga Cecere Duadua o Jiova:“Ena sega ni rawaSe yaco.8 Ni ulu i Siria o TamasikoE ulu i Tamasiko o Risini.Ena loma ga ni 65 na yabakiEna vurumemeataki vakadua o Ifireimi me kua ni dua na matanitu.+9 E ulu i Ifireimi o Samaria,+E ulu i Samaria na luvei Rimalaia.+Ke sega ni dei na nomuni vakabautaOni na sega ni vakataudeitaki.”’”10 E vosa tiko ga vei Easi o Jiova:11 “Mo kerea e dua na ivakatakilakila vei Jiova na nomu Kalou,+ e rawa ni titobu me vaka na iBulubulu* se cecere me vaka na lomalagi.”12 Ia e kaya o Easi: “Au na sega ni kerea, seu vakatovolei Jiova.”13 E kaya sara o Aisea: “Yalovinaka moni vakarorogo na vuvale i Tevita. E sega ni dua na ka vei kemuni moni vakaoca na tamata? Moni vakaoca tale ga na Kalou?+14 O koya gona, ena vakaraitaka sara ga vei kemuni o Jiova e dua na ivakatakilakila: Raica! Ena bukete e dua na goneyalewa, ena vakasucuma e dua na gonetagane,+ ena vakayacani koya me o Imanueli.*+15 Ena kania o koya na bata kei na denioni ni sa kila me cata na ka ca me digia na ka vinaka.16 Ni bera ni kila na gonetagane me cata na ka ca me digia na ka vinaka, ena lala vakadua na nodrau vanua na tui o rerevaka.+17 Ena vakayacora vei kemuni o Jiova, vei ira na nomuni tamata, kei na vuvale nei tamamuni na gauna e sega ni bau yaco me tekivu ena siga e tawasei koya kina vei Juta o Ifireimi,+ ni na tala yani o koya na tui Asiria.+18 “Ena siga oya o Jiova ena kaluvi ira na lago mai na basoga lalai ni Naile e Ijipita kei na oni ena vanua o Asiria,19 era na lako kece mai mera ro ena barinivatu ena buca,* ena qaranivatu, ena wavakavotona kece, kei na vanua kece e to kina na wai.20 “Ena siga oya, ena tasia o Jiova ena itoro e voli mai na yasayasa ni Uciwai,* oya na tui Asiria,+ na uluna kei na vuti ni yavana, ena tasia tale ga na kumina.21 “Ena siga oya e dua na tamata ena vakabula e dua na luvenibulumakau yalewa ena qelenibulumakau kei na rua na sipi.22 Ena levu ni sucu ena kana bata o koya, nira na kana bata kei na denioni o ira kece na vo tiko ena vanua.23 “Ena siga oya, na vanua kece e dau tu kina e 1,000 na vaini e kena isau e 1,000 na tikinisiliva, ena tu ga kina na kau vakavotona kei na co ca.24 O ira na lako kina era na tauri dakaititi kei na gasau ni sa tubua na vanua kece ena kau vakavotona kei na co ca.25 Na veiulunivanua kece e dau kutaritaki o na sega ni volekata ni o rerevaka na kau vakavotona kei na co ca, sa vanua ga mera kana kina na bulumakau kei na vanua mera lako voli kina na sipi.”


text:
Marika
Chapter 7
A ra sa lako mai vua na Farisi kei na so vei ira na daunivolatabu, era lako mai Jerusalemi.
2 Era mai vakacala ni so na Nona tisaipeli era a raica, ni ra kana madrai ka duka tu na ligadra ni ra a sega ni savata.
3 Ni o ira na Farisi kei ira na Jiu taucoko era dau qarauna sara mera dau savata na ligadra ni bera na nodra kana, oqo na nodra maroroya na nodra i tovo na qase.
4 Ni ra lesu mai ena vanua ni volivoli era na savata na ligadra ni bera na nodra kana. E levu nai tovo makawa vaka o ya era maroroya ka vakamareqeta, me vaka na kena sava na bilo, na kuro, na bilo varasa kei na davodavo.
5 A ra sa qai tarogi Koya na Farisi kei na daunivolatabu, ka vaka, "a cava na vuna era sega ni muria tiko kina na Nomu tisaipeli na nodra i tovo na qase, ia ni ra sa kania na madrai era sega ni savata, na ligadra?
6 A sa sauma vei ira o koya, ka vaka, o Aisea sa parofisaitaki kemudou oti tu mai oi kemudou na dauveivakaisini, ni sa volai: 'O ira na tamata oqo era sa vakarokorokotaki Au ena tebenigusudra walega, Ia na yalodra sa yawa tani vei Au.
7 Na nodra lotu e sega ni yaga, Ni ra vakatavuvulitaka me caka Nai vakavuvuli vakatamata.'
8 "Ka dou biuta vakatikitiki nai vakaro ni Kalou, dou qai maroroya nai vakavuvuli vakatamata- Na kena sava na kuro, na bilo kei na vuqa tale na veika vaka o ya dou dau cakava."
9 A sa tukuna vei ira, dou sa buturaka sobu sara ga nai vakaro ni Kalou ka sega ni via ciqoma, dou qai vakamuria tikoga na nomudou i tovo vakavanua.
10 "Ni sa tukuna o Mosese, 'mo dokai rau na tamamu kei na tinamu; ke dua e vosa rukaka na tamana se tinana, me vakamatei!'
11 "Ia dou tukuna, kevaka e dua me tukuna vei tamana se tinana, na ka e dodonu mo drau rawata mai vei au sa Korivani" (kenai balebale, sa soli vua na Kalou),
12 Dou sa qai tarova me kua ni dua na ka me cakava vei tamana se vei tinana.
13 "Dou sa beca kina na vosa ni Kalou ena nomudou maroroya dei tikoga mai na nomudou i tovo. E levu na veika vaka oqo dou cakava tiko."
14 A sa kacivi ira mai na lewe vuqa vua, ka tukuna vei ira, "dou rogoci au kece mai, ka vakasamataka mada:
15 "Sa sega ni vakadukadukalitaka na tamata na ka e lako yani e tuba vua; ia na ka ga e lako mai loma, sai koya oqori e vakadukadukalitaka na tamata.
16 "Kevaka e dua sa vakadaligana me rogoca, ka me rogoca sara!"
17 A sa la'ki curu kina dua na vale ka me rawa ni lako tani mai kina vei ira na lewe vuqa, a ratou sa tarogi Koya na nona tisaipeli ena vuku ni vosa vakatautauvata.
18 Sa tukuna vei iratou, dou se sega li ni kila talega oi kemudou? Dou raica na ka e curu yani vua na tamata e sega ni vakadukadukalitaki koya.
19 "Baleta ni sega ni lako ki yalona ia ki na nona wawa, ka lako tale yani i tuba, e sega li ni savasava na kakana?"
20 Sa tukuna tale ga, "na veika ga e lako mai loma sa vakadukadukalitaka na tamata.
21 "Na ka e lako mai loma ni tamata, e lako sara ga mai na vuni yalona, na vakanananu ca, na veibutakoci, na veidauci, na laba,
22 "Na butako, na kocokoco, nai tovo vakasisila, na veivakaisini, na garogaro ca, na mata i valavala ca, na dauvosavakacaca, na dokadoka, nai tovo lialia.
23 "Na veika ca kece oqo e lako mai loma ni tamata ka e vakadukadukalitaki koya."
24 A sa tucake ka lako tani mai kea me lako kina yasana o Taia kei Saitoni. A sa curu kina dua na vale me kua ni dua e kila, ia a sa sega ga ni vuni rawa.
25 A sa rogoci koya e dua na yalewa ka sa dau curuma tiko na luvena goneyalewa e dua na yalo velavela, a sa lako mai vua ka cuva e yavana.
26 Ka masuti koya me la'ki cemuria na yalo velavela vua na luvena goneyalewa, o koya na yalewa ni Kiriki, ka sucu mai Sairo-Finisia.
27 Ia sa tukuna vua o Jisu, "me ra kana mada e liu na gone lalai, ni sa sega ni vinaka me kau na kedra madrai na gone lalai, ka me la'ki soli vei ira na koli lalai."
28 A sa sauma na yalewa vua, "e dina Turaga, na meme ni kakana ka dau lulutu mai na nodra teveli na gone lalai era dau kania na koli lalai."
29 Sa tukuna o koya vua na yalewa, "ena vuku ni vosa o cavuta mo lesu tale yani; ni sa lako tani na tevoro mai vua na luvemu yalewa."
30 Ni sa yaco yani o koya ki nona vale, a sa raica ni sa yali na tevoro ka sa davo tiko ena nona i davodavo na luvena yalewa.
31 A sa lako tani tale mai ena yasana o Saitoni kei Taia, ka lako curuma yani na yasana o Tikapoli kina wasawasa o Kaleli.
32 A ra sa qai kauta mai vei Koya e dua sa didivara ka sega ni vosa rawa, ka era masuti Koya ke rawa ni tabaki koya ena ligana.
33 A sa kauta vakatikitiki tani mai vei ira na lewe vuqa, tabaka na daligana ena ligana, kasivita na ligana ka tabaka na yamena.
34 Sa qai tacake ki lomalagi, ka vutugu, sa tukuna vua, "e vaca," na kenai balebale, "me tadola mai."
35 Ka vakasauri sa rogo na daligana, ka tasere na yamena ka sa matata na nona vosa.
36 sa qai vakaroti ira o koya me ra kakua ni tukuna vua e dua; ia na levu ga ni nona vakaroti ira na kena levu cake talega ni nodra tukuni koya.
37 Ka sa dua na ka na levu ni nodra qoroqoro, a ra sa tukuna, "sa totoka dina na ka kecega sa cakava. Sa rogo na didivara ka vosa na galu ni tara o koya."